Santa Eskean atariz atari, “kantuterapia” eginez - Plaentxia.eus\nSanta Eskean atariz atari, “kantuterapia” eginez\nEgoitz Unamuno 2018-02-07 23:13\n“Neska-mutilak jatorrak eta, koplak eta trikitia, borondate truk eskaintzen dugu, gure kantuterapia” errepika kantatuz, zapatuan, herriko hainbat baserritan ibili ziren Santa Eskean. Argazkiak: Ander Elizburu.\nGoizeko 9:15ak aldera heldu ziren lehenengo baserrira, Iribera, eta arratsaldeko 20:30 aldera izan ziren azkenengo baserrian, Boskoittin. Bitartean, hainbat baserritako atari eta sukaldeetan jardun zuten kantari.\nBeñat Iguaran amasarrarekin batera, Eneko Beretxinaga eta Egoitz Unamuno herritarrek jardun zuten kopla kantari. Ohikoa den moduan, umore tonuan jardun zuten; behin baino gehiagotan, ingurukoei barrea eta gozamena eraginez.\nAurten, iaz moduan, markoan sartutako argazkiak laga zituzten baserri baten baino gehiagotan, “horrenbeste urtean egin diguten harrera beroa eskertzeko”. Datorren urtean, asmoa dute beste hainbeste baserritan entregatzeko argazkiak, aurten taldean atera dituztenak.\nBatutako dirua, 570 euro, gonbidatutako bertsolariari ordaintzeko, makilak eta opariak erosteko, eta gauean San Inazio elkartean afaltzeko erabili zuten. Sobratu den dirua berriz, baliatu nahi dute egunari buruzko ikusentzunezko bat egiteko, orainarteko argazki eta bideoekin.\nIribe baserrian kantari\nPlaentxia.eus 2018 ots 07\nSanta Eskeko taldeak Iribe baserrian egin zuen saioa, Frantziska Iraolagoitiak balkoitik grabatuta. Kopla kantari Beñat Iguaran, Eneko Beret...\nMuneta baserriko sukaldean kantari\nMuneta baserriko sukaldean kopla kantari egindako saioa. Madalenari opariak entregatu zizkioten momentua.


Amelia Barquín - Mondragon Unibertsitatea\nDakigunez, ikasleak ez dira eskolara laster itzuliko eta, bitartean, «hezkuntza ez dela gelditu behar» mezua jasotzen ari gara. Badirudi umeek eta gazteek etxean eta nagusiki ordenagailuaren bidez jarraitu behar dutela ikasten. Baina zein ikasle, familia eta ingurune irudikatzen dira ideia horren atzean? Familia «ideal» bat egoera «ideal» batean?\nAlarma egoera: zer egin liteke, eta zer ez?\nHego Euskal Herrian indarrean sartu da alarma egoera, COVID-19 birusari aurre egiteko. Etxean konfinatzeko agindu diete herritarrei, eta mugimenduak murriztu dituzte. Horra 27 galdera-erantzun, zer egin litekeen eta zer ez argitzeko.\nSPRI, Enpresa-garapenerako euskal agentzia.\nEuskal enpresen %92k teknologia digitalak erabiltzen ditu\nONU-NBEren txosten batek azpimarratu du asko direla teknologia digitalak darabiltzaten euskal enpresak.\nULMAren jarduera soziala\n2019ko ULMA Taldearen jarduera soziala ekimen askotan dago ikusgai. Horiek errepasatuko ditugu jarraian.\nAitor Zuberogoitia, Eneko Bidegain eta Andres Gostin.\nGazteak eta input mediatikoa: ikerketa-proposamena\nKoLaborategiak ikerketa bat hasi du 2019ko irailean, nerabeek sare sozialekin duten harremana ikertzeko eta jardun egokiak proposatzeko.


–Ez dut inoiz hil nahi –izan zen nire eskaera. Gero hobeto pentsatu nuen eta–, eta zahartu ere ez dut zahartu nahi.\nBai, horrek balioko zuen. Hura zen nahi nuena.\n–Hirugarren desira zuretzat gorde dezakezu –esan nion jeinuari. Izan ere, nahi izan nezakeen beste ezer ez zitzaidan bururatzen.\nJeinuak etxetik alde egin zuen. Egia esan, handik alde egiteko esan nion, bestela polizia deituko nuelaren mehatxupean. Une batez lanparara itzuliko zela pentsatu nuen, baina noski, horrek ez zuen zentzu askorik. Zertarako itzuliko zen, irtetea horrenbeste denbora kosta eta gero?\nLanpara amamak emana zidan. Tira, berez ez zidan berak eman, abokatu batek baizik, eta oinordetzan uzten zidan gauza bakarra hura zela ere esan zidan. Une hartan herentzia bat beste zerbait beharko lukeela pentsatu nuen. Dirua, edo etxebizitzak, edo autoak. Zorrak, agian. Baina ez. Lanpara bat egokitu zitzaidan. Besterik ez.\nNonbaiten jarri behar nuela erabaki nuenean bururatu zitzaidan garbitzea. Ez nuen argi telebista gainean edota nire futbol taldearen argazkiaren azpian jarriko ote nuen (nahiz eta ez nuen uste ez batan ez bestean ondo geratuko zenik), baina edonon jarrita ere lehendabizi garbitu beharko nukeela pentsatu nuen. Eta orduan agertu zen tipo hura.\nTipoa ez zitzaidan oso fidagarria suertatu, egia esan. Baina tira, desirak eskatzearren ez nuen ezer galtzen. Ez bazituen betetzen, berehala deituko nuen polizia. Azkenean, bete zituen… baina hala ere polizia deitzekotan egon nintzen. Izan ere, orduan ezin nuen jakin bete ote zituenentz. Eta oraindik ez zitzaidan batere fidagarria suertatzen.\nBaina bai, bete zituen, eta ondo gainera. Hortaz gain, etxetik alde egin zuen hirugarren desira nahi ez nuela esan eta gero. Beraz ezin kexatu.\nHasieran ez nuen jakin desirak errealitate bilakatu zirela. Ez nuen modurik. Urteak behar izan nituen horretarako. Noski.\nLagunak zahartzen joan ziren, eta ni ordea ez. Erreumak hasi ziren haientzat, eta bizkar arazoak, eta belaunak ezin mugitzeak, eta bestelakoak. Ni, bitartean, bizikletan ibiltzen hasi nintzen, eta futbolean, eta baita hegazkin eta zubietatik salto egiten ere. Lagunak eta maitaleak joan zitzaizkidan, eta lagun eta maitale berriak heldu ziren. Bai, jeinuak bere lana ondo baino hobeto bete zuen. Bestelakoez ni arduratu nintzen.\nEz dut oroitzen noiz ekin nion erretzeari. Amorante berriren batengatik izango zen, seguruenik. Gauza gehienak amorante batengatik hasten dira. Gauza txar gehienak, batik bat.\nLagun berriak ekarri zizkidan erretzeak. Arrazoi anitzengatik. Tabernatan hizketan hasteko arrazoi gehiago nituen, erretzaileok erretzeko lekuak bilatzen genituen dirua oparitzen duen makina bat bertan bailego, isilpeko konplizitate puntu bat gordetzen genuen… Gauza asko ziren.\nKirola egiteko arazo batzuk ekarri zizkidan hasieran, baina ez kirol denak egiteko arazoak. Kirol horietariko batzuk baztertu nituen, eta bestetan horren ona izango ez nintzela onartu. Ez zen horren txarra. Berez, ez zen txarra.\nErretzen hasteak dituen abantailen artean erretzeari uzteko ahaleginetan ere has zaitezkeela dago. Eta hori oso cool da. Edo fashion. Edo hipster. Hitzak aldatu ziren urteek aurrera egin ahala, zentzua ez. Interesgarri kutsu bat ematen dizu. Jende askoren begitan, heroi moduko bat zara. Denen begitan ez, baina gutxienekoak dira beste horiek. Jendeak lagundu eta ulertzen zaitu. Pilulak eta tratamenduak eta bestelakoak daudela ere esaten dizute, baina haiei jaramonik ez egitearekin nahikoa da.\nArazoak utzi ezin izan nionean etorri ziren. Hobe esanda, utzi ezin izateaz gain gehiago erretzen hasi nintzenean. Egunean bi paketetik gorako muga gainditu nuenean, zehatz mehats.\nHasieran ondo neraman. Arropak eta etxeak usaina hartu zidaten, baina usaina baino ez zen; kirats bilakatzetik urrun zen oraindik. Zenbait pertsonek usain hura gustuko zuten. Niri, besterik gabe, ezinezkoa zitzaidan ezer usaintzea. Etxeko gelak kez betetzen nituen, baina horrek ere itxura erakargarria ematen zion etxeari. Telebistan sarri nituen halakoak ikusiak.\nHori hasieran izan zen. Baina hasiera oso labur bat izan zen. Batez ere hilezkorra den norbaitentzat, bizitza ertzik gabeko ozeano bat bailitzan dakusan norbaitentzat, bizitza 3 ordutako filma txarra baino luzeagoa den norbaitentzat.\nLaster egin zuen txarrera. Edo egin nuen. Atzamarrak horitu zitzaizkidanean ohartu nintzen agian zerbait txarto zegoelaz. Agian.\nDirua arazo bat bilakatzen hasi zen (lanik ez egiteak ziurrenik bere zeresana izango zuen baita). Goizetako eztulek listuari egin zioten bide (eta ez zen batere atsegina suertatu). Gaixotasunek ez zuten alde egiten (eta katarro hura nire parte bilakatu zen). Eta beharra, batez ere beharra. Zigarro baten beharra. Atzamarretan zerbait izateko beharra, sudurretan kea nabaritzekoa, break garuna lausotzekoa (eta ordura arte ezagututako beste edozein behar baino boteretsuagoa zena).\nArgaldu nintzen, eta zimurtu baita. Orduan ohartu nintzen zahartzen ari nintzelaz. Ez denboragatik zahartzen. Une hartara arte ez nuen jakin zahartzeko modu bat baino gehiago zegoenik (nahiz eta horretarako aukerak ere izan nituen, lagunek uzten zaituztenean edota lana aldatzen duzunean edota memoriak desagertzen zaizkizunean ere zahartzen baitzara, beste edozein modutan zahartu zaitezkeen baino modu krudelago batean). Urteak igarotzen hasi zirela iruditu zitzaidan, berez niretzat hala ez zen arren.\nTentu handiagoarekin saiatu nintzen orduan zaletasun hura uzten. Jadanik zaletasuna ez zen arren, ordurako behar bat bilakatu zen arren. Baina barruan nuen ordurako. Nire parte bat zen.\nUrteek aurrera egin ahala erretzaileen aurkako legeek ere aurrera egin zuten. Jadanik ez nintzen horren cool-a. Lagunak mantentzea, edo egitea, gero eta zailagoa zitzaidan, eta nituen apurrak arraroak ziren, oso. Nire egoera fisikoak ere ez zuen horretan laguntzen. Ez nuen oroitzen noiz utzi nion erakargarria suertatzeari. Behinola erakargarria izan nintzela oroi nezakeen.\nKlinika eta terapiak eta tratamenduak jarraitu nituen, baina kale egin zidaten. Edo kale egin nuen, agian. Eta erretzen jarraitu nuen.\nHezurrek asko sufritu zuten. Birikiek, zeresanik ez. Espero nuenaren kontra, gibelak baita. Kantzer pare bat ere garatu nituen. Baina ez nintzen hil.\nBotaka egiten nuen sarri. Ilea galdu nuen, eta indarra, eta pisua, eta azazkalak, eta azala ere galtzen hasi nintzen.\nBaten zenbat zigarro erre ote nituen pentsatzen hasi nintzen. Zero asko zituen zenbaki bat lortu nuen. Bai, milioiak baino gehiago ziren.\nLan egiteko gai izatea faltan botatzen nuen. A zer nolako kontraesana nigan.\nEta orduan, halako batean, gutxien espero nuenean, jeinuaz oroitu nintzen. Horrenbeste denbora igaro eta gero (hamarkadak? Mendeak pasa al ziren?), ahaztearen puntura arte eramana nuen bere oroitzapena. Baina oroitu nintzen. Zor zidan desira hartaz oroitu nintzen. Agian itxaropena zen oraindik niretzat. Desira hura eskatu eta betetzen bazidan, agian etorkizuna izan nezakeen.\nBaina zer eskatu ahal nion? Zer nuen nahiago? Hiltzea nuen nahiago? Hura al zen nire desira? Hura zen irtenbidea? Edota erretzeari uztea zen bidea? Nire galbide izandako hari izkin egitea zen behar nuena? Berriz hasteko bidea ote nuen?\nEz nekien oraindik funtzionatuko ote zuen, baina lanpara berriz ere garbitu nuen. Beste biderik ez zitzaidan bururatzen harekin berriz ere kontaktuan jartzeko. Urtetan ahaztua nuen, eta hautsez betea zen. Garbitzea behar zuen, edonola ere. Nahiz eta, egia esan, gauza askok behar zuten garbitzea nirean. Eta gauza ez ziren beste askok baita.\nEzustean, oraindik funtzionatu zuen. Han agertu zen jeinua. Behinola bezala. Beste bizitza batean zirudien hartan bezala. Bizitza luzeegi baten beste ertz hartan bezala.\nEL HILO NO SE ACABA NUNCA\n–Kaixo –esan zidan lanparatik atera eta gero. Ez nuen espero han egon izana. Hura ere ez zen zahartu. Lanpararen barruan kanpoan baino hobeto bizi zitekeela erabaki zuen nonbait. Zahartu ez zelaz ohartu nintzen, baita.\n–Kaixo –erantzun nion eztul artean–. Zer moduz? –eta berriz ere eztulka hasi nintzen.\n–Zu baino hobeto, dirudienez.\nSerio zegoen. Ez zuen ni ikusteaz pozten zen norbaiten aurpegia. Ziurrenik oraindik oroitzen zuen nola bota nuen etxetik bere garaian. Urrun geratu arren, ziur oroitzen zuela.\n–Bai… Zera, nik… Nik zera galdetu nahi nizun… –hasi nintzen.\n–Hirugarren desira nahi duzu –moztu zidan jeinuak.\n–Ez! –izan zen nire pentsatu gabeko erantzuna. Lapurtzen harrapatu berri duten haurra bezala sentitu nintzen. Segituan ulertu nuen onartzea baino ez nuela– Er… Tira, bai, bai… Bai, hori nahi nuen… Posible bada, noski…\n–Bai. Oraindik da posible. Eta zer da nahiko zenukeena?\n–Nik… Zera, nik erretzeari utzi nahiko nioke… Posible bada, noski –esan nuen eztula artean. Eseri behar izan nuen, baita.\n–Ados –esan zuen, eta jarraian etxeko atera zuzendu zen, hura zabaldu, eta alde egin zuen. Ez dut berriro ikusi.\nJeinuak oraingoan ere eskatutakoa bete zuen. Bat-batean ez nuen erretzeko beharrik izan. Etxean nituen kartoiak zakarrontzira bota ahal izan nituen erru sentsazio hori sentitu gabe. Garunak ez zidan nikotina eskatzen. Aske nintzen.\nUrteekin kantzerrak sendatu zitzaizkidan. Ahotsa berreskuratzen hasi nintzen. Azala gaztetu zitzaidan. Ilea ez zitzaidan itzuli, baina berdin zitzaidan. Nire gorputza berreskuratu nuen. Lagunak ere berreskuratu nituen, eta maitaleak. Pozik nengoen. Urte asko behar izan nituen horretarako, urte asko eta urte luzeak eta urte gogorrak, baina azkenik pozik nengoen.\nHalako egun batean, taberna batean nengoela, tabako makina bat ikusi nuen. Aspaldi halako bat ikusi gabe.\nPakete bat erostea erabaki nuen.\nAtalak : 22_Tabako


Dirulaguntzei buruzko azaroaren 9ko 11/2005 Foru Legearen 30.1 artikuluak ezartzen duenez, dirulaguntzen deialdiek berekin ekarri beharko dute gasturako baimena, Nafarroako Ogasun Publikoari buruzko apirilaren 4ko 13/2007 Foru Legean ezarritakoari jarraikiz.\nNafar Lansare-Nafarroako Enplegu Zerbitzuko zuzendari kudeatzaileak urriaren 25ean emandako 2711/2018 Ebazpenaren bidez arautu ziren nekazaritzaren sektorean kontratazioa sustatzeko dirulaguntzak.\nHorrexegatik, bidezkoa da 2020rako gastua baimentzea, aurretik aipatutako dirulaguntzen deialdirako.\n1. 100.000 euroko gastua baimentzea 2020ra luzatutako 2019ko gastu-aurrekontuko partida honen kargura: “Nekazaritzako enpleguari arreta emateko programetarako laguntzak” izeneko 950001 96100 4819 241108 partida, hain zuzen ere, nekazaritza sektorean langileen aldi baterako kontratazioak egiteko. DDBN identifikazioa: 497256.\n2. 20.000 euroko gastua baimentzea 2020ra luzatutako 2019ko gastu-aurrekontuko partida honen kargura: “Nekazaritzako enpleguari arreta emateko programetarako laguntzak” izeneko 950001 96100 4819 241108 partida, hain zuzen ere, nekazaritzako enpleguarekin lotutako sentsibilizazio, zabalkunde eta dibulgazio jarduketetarako. DDBN identifikazioa: 497256.\n3. Ebazpen hau Nafar Lansare-Nafarroako Enplegu Zerbitzuko Enplegua Sustatzeko eta Enpresentzako Zerbitzuetarako Zerbitzura eta kontu-hartzailetza delegatura igortzea.\nIruñean, 2020ko otsailaren 26an.–Nafar Lansare-Nafarroako Enplegu Zerbitzuko zuzendari kudeatzailea, Mirian Martón Pérez.\nIragarkiaren kodea: F2003022


Mahai Espelette Argile\nHasierako orriaMahaia Mahai-estalkia Mahai Espelette Argile\nEzagutu ezazu gure mahai zapi berria Espelette-ko Argile, oso modan, kolore modernoko adabaki modernoekin eta marra zabalekin, letoizko satinadun hurbileko tonuak. Goi-itxura duen soinua eta klasikoa. Denborarik gabekoa,% 100 satin kotoiz betetako mahai hori urtaroetara egokitzen da eta gure etxearen ausardia erakusten du.\nEspelette produktuen gama da: mahai-zapiak, otarrainariak, mahai-zapiak, jantziak, gortinak, kuxin-zorroak, erretilua eta oihalak, neurrira egindako aginduei esker. Oihal hau oso ondo amaitu da, armadura eta sardexka zintaz egina. Euskal Herriko jatorrizko ehundura zaharra eta kolore lodiarekin berriro ikuskatua. Ehuna garbitu eta zuritu egiten da eta mahai-zapata bi zentimetroko ertza du.


Minaren geografia - Diario de Noticias de Alava\nhasier rekondo 27.07.2020 | 22:02\nTitulua: 'Ibaiertzeko ipuina' egilea: Oihane Amantegi argitaletxea: Elkar, 2020\nZera, goza zitezkeela gauzak ere, minaren erditik bertatik". Oihane Amantegiren (Amorebieta-Etxano, 1985) estreinako lanak 'opera primek' jorratu ohi dituzten eduki zein moldeetatik aldentzeko nahiari tiraka sortutako nobela laburra dugu. Esaterako, ez da nabarmentzen estreinako liburuek erabili ohi duten osagai autobiografikoa, ezkutuan ez bada. Auto-fikzioaren garai nahasiotan eskertzeko ahalegina dugu, inondik inora.\nAmeriketako Estatu Batuetako hegoalde sakonenean (zer ez da sakona geografiaz ari garenean?), Alabamako Ochlockonee ibaiertzean, kokatu narrazioa genero ezberdinen arteko uztarketa ausart baten emaitza dugu: nobela kontzeptuala zein ukitu poetikoz zipriztindu ipuingin-tza elkarri ate joka ari baitira liburu osoan zehar, eta ez da falta ñabardura magikoa, ni neu azken horren oso zale izan ez arren.\nLehen begiratuan, isiltasunen indarraren eraginez molde xumean idatzi narrazioak Faulkner-en Yoknapatawpha konderrira garamatza nolabait, zortzi urteko ume baten ikuspuntutik ehundu nobela horri mito greziarrak zein osagai psikologikoak gehituko zaizkio, besteak beste. 'Opera prima' bat izanagatik, ausardia zein sakontasuna bidaide ditu Amantegik. Aipatu narrazioaren xumea tentuz ibiltzeko baliabide gisa erabiliko du. Egileak ez du kasik elementu narratiborik garatu behar zorionez edo zoritxarrez gure memoria kolektiboan iltzatutako, film zein nobela arras ezagunen bidez iltzatu ere, lurraldea baitugu Ochlockonee-ko ibaiertza. Edozein lurralde izan zitekeen, Tupelo Honey eztiak musika erreferentzien (Dylan, Van Morrison...) tantekin nahastea gozagarria izan arren.\nBarne-narrazioa gailentzen doan heinean, Amantegiri kostatu egiten zaio erritmoa aurkitzea, motiboen errepikapenagatik gehienbat, protagonistak Karonteren erreinutik datorren ahizparekin duen harreman "magikoari" fantasmagorien kutsua baitario. Alta bada, eszena laburretan eratu barne-pentsamenduari tiraka narrazioaren botere kontzeptualak elementu narratiboen urritasuna estaliko du (erreka, harmonika bat, etxea, eztia, bigarren planoan tragedia pairatzen duten gurasoak, auzokide afroamerikar kasik mitikoetatik umeak jaso pertzepzioak...). Bizitza deitzen dugun 'Rayuela' honi ekin baino lehen, heriok eragin minaren geografian kokatzea irakurlea baitu nobelak xede nagusi, denboraren iragan naturalari so eginez, bizitza eta heriotza gauza bera izan daitezkeela baina erabat ezberdinak direla iradokiz.\nGurean, poesia liburuek etengabeko literatur iruzkinak jasotzen dituzten bitartean, apika laburragoak direlako edota literatur iruzkingileak ez garelako horretaz bizi, arras bitxia da honelako narrazio berritzaileek orain arte kritika bakar bat bakarrik jasotzea. Dena dela, Oihane Amantegik ustekabe galanta oparitu digu konfinamenduaren ondorengo uda berezi honi ekin baino lehen. Hutsune fisikoek sortzen duten arranguretan hausnar eginez burutu murgilketa narratibo xume bezain konplexu honek Amantegik narra-tzaile onduen ahots propioa duela erakusten baitu. "Zeren inork ez du heriotzatik ezer jakin nahi, zintzurrunetik sartzen zaizun arte. Eta tira, erabaki ahal izanez gero, nik neu ere ez nuke heriotzaz ezer jakin nahiko".


Eibar izango da Itzuliko azken etaparen hasiera eta helmuga - etakitto.eus\nEibar izango da Itzuliko azken etaparen hasiera eta helmuga\nGaur aurkeztu dute 2022ko Itzulia eta, aurreratu genuen bezala, Hondarribian hasi eta Arraten izango du amaiera. Txirrindulariek 882,2 kilometro egin beharko dituzte Arrateko helmuga gurutzatu aurretik eta munduko txirrindulari onenek hartuko dute parte proba honetan.\nLehen etapa Hondarribian jokatuko da apirilaren 4an. Azken urteetan arrakasta izan duen formatuari jarraituz, 7,5 kilometroko erlojupekoarekin hasiko dute proba Hondarribiko paisaia ikusgarrien inguruan.\nBigarren etapa Leitzan hasi eta Vianan amaituko da. “Itzuliko etaparik luzeena; irteera gogorra izango da orografiagatik. Ziurrenik ihes txikiren bat sortuko da, baina zaila izango dute helmugara iristea, bezperako aldea segundo gutxikoa izango baita. Baliteke azken kilometroetan airea aurkitzea. Esprintetarako etapa aproposa da, talderen batek kontrolatu nahi badu”, diote antolatzaileek.\nHirugarren etapa Laudio eta Amurrio artean lehiatuko da. Antolatzaileek diotenez mamia eduki dezakeen etapa izango da. “Bi zatitan bana daiteke: lehena nahiko erraza izango da Laudiora iritsi arte, eta orduan bigarren zatian sartuko gara: hankak hausteko moduko zirkuitu bati bi bira eman beharko zaizkio, tartean errepide estuetatik igaroz, eta tropelean tentsio handia sortuko da tropelburuan kokatzeko”, diote.\nLaugarren etapak Gasteizen izango du hasiera eta Zamudioko Ingeteam Parkean amaiera. Txirrindulariek 185 kilometro inguru egin beharko dituzte eta, antolatzaileek diotenez, “hasieratik lehia bizia egongo da, ihesa irits daitekeelako. Lurzorua oso “nekeza” izango da. Amaieran igoera gogorra egongo da eta Sailkapen Orokorreko txirrindulariek aldeak lor ditzakete”.\nAzken aurreneko etapa, bosgarrena, Eibartik hurbil amaituko da, Mallabian. Zamudion izango du hasiera eta ibilbide gora-beheratsua igaro beharko dute 163,8 kilometrotan.\nAzken etapa, apirilaren 9an jokatuko dena, Eibarren hasi eta Arraten amaituko da (135,70 km). Antolatzaileen berbetan: “Itzuliko etapa nagusia izango da; hori esanda nahikoa da. Hasieratik oso etapa gogorra eta selektiboa izango da, eta Sailkapen Orokorreko txirrindulariek izango dute protagonismoa; talde zabala izatea garrantzitsua izango da etapa kontrolatu eta Arraten gailentzeko”. Txirrindulariak bi aldiz igoko dira Arratera, lehenengoan Azitainetik gora, Orbeko bidetik.\n#eibar#itzulia#txirrindularitzaArrateEuskal Herriko Itzulia\n« Industria eta teknologia arloko enpresa sortu berrientzat inkubagailua inauguratu dute Azitainen Udal aurrekontuen negoziazioa nola joan den azaltzeko herri batzarra deitu du EH Bilduk biharko »


Sakana deritzanaren barrenean beti ere, Arakil ibarretik ezker, harantzaxeago, Aranatz dugu, administrazioz Ergoiena ere barrenean duena, eta Altsasu aldera, berriz, Burunda.\nIbar hau dialektologiaren alderditik behar den bezala azterturik dago eta gu ez gara, beraz, ur horretan sobera murgilduko; aski du irakurleak Zuazo 1994 lan zehatz eta argira jotzea.\nErgoiena Aranatzekin hartu-eman hertsian dakusagu, Arbizu eta Etxarrirekin; Burundarekin ere, segur, izan duke lotura; baita, ordea, Andiarekin ere.\nAndiaz harat Goñerria dago eta berehala Gesalatz, Estellerrian.\nAndia eta Urbasa Zunbeltzen banatzen dira 5 Nafarroa umela eta Nafarroa mediterraneoa eremu horretara biltzen dira, eta baita artzantzaren garrantziak eraginik, jendeak ere: izarbeibartarrak, Tafalla alderdikoak, estellerritarrak, ergoiendarrak, goñetritarrak, erriberanesak... Inguruko herri eta ibarrek bereganatu nahi izan dute eremu hau, baina Gorteek beti lortu dute nafar guztien ondare izaten jarrai dezan. XVI. mendean 60.000 eta 100.000 azienda buru artean zegoen bertako bazkalekuetan eta XX. mendearen hasieran, berriz, 30.000 buru zeuden..\nHoriei guztiei loturik egon bide da Ergoiena, Iruñeko dinamika soziogeografikora bezainbat edo gehiago.\nEsan daiteke Irurtzunek sal-erosketa eremu bat osatzen duela (cf. Velasco 1981: 96).\nEsate baterako, lana dela eta 1960tik aitzinera Irurtzunek Basaburu Nagusiko, Imozko, Larraungo ekialdeko eta Goñerriko jendeak bilarazi ditu (Idoy 1981b: 170).\nGeure lanari eremu bat finkatzea gauza beharra da eta honen berri ematea dagokigu orain.\nLehenik Goñerriaren geografia-ingurua baliatu dugu, hurbilekoa.\nHonela, a priori jokaturik, Larraungo hizkera alde batera utzi dugu, nahiz, inoiz, ezaugarri baten hedaduraz dihardugunean batez ere, bertako datu zenbait ager daitekeen; Larraun urrunsko gelditzen da, Goñerri eta beraren artean Sakana guztia dago.\nBurunda ere maiz kanpo utzi dugu, nahiz ez beti.\nHona bazterketaren arrazoiak: Burundako mintzoak mendebaldeko hizkerekin dituen loturak nabarmenak eta ezagunak dira. Imotz ere guti baliatu dugu; ditugun datuak arrunt fidagarriak dira (Pagola 1992b), baina Goñerriko hizkeratik urrun gelditzen da Goldarazkoak diren ezaugarri hauek, esaterako, Goñerrikoez guztiz bestelakoak dira: etxe, eguzki, elkarrekin, gazte, ambeste, bost, putzu, euri, aingeru, arratoi, eke, esan, iñor, emango, beste....\nEguesibar ere urrunsko dago: bitarte horretan Olloibar eta Oltza nahiz Iruñerriko eremu gehiago ditugu, baina badu alderaketarako hobari handi bat metodologiaren aldetik, bertako mintzoa ezaguna da eta datuak egiaztagarriak; loturak ere nabarmenak dira Goñerriko eta Eguesibarko hizkeren artean, lan honetan ikusiko denez.\nBaliatu, Ergoieneko, Arbizu-Etxarrietako, Arakilgo, Olloibarko, Oltzako, Izarbeibarko eta Gesalazko hizkerak baliatu ditugu alderaketarako eta baita Eguesibarkoak ere; ondoko Elortzibarko Zabalegiko 1785eko prediku bateko datu batzuk ere baliatu ditugu bakanka, iturria beti Yrizar (1992) izanik.


Gizarte aktiboagoa sortzeko ekimena, Orion. Noticias de Gipuzkoa\nGizarte aktiboagoa sortzeko ekimena, Orion\nA.R - Sábado, 12 de Marzo de 2016 - Actualizado a las 09:45h\norio - Eusko Jaurlaritzak martxan jarritako ekimena da Mugiment izenekoa, eta ekimen horren baitan elkarrekin ari dira lanean Hezkun-tza, Hizkuntza Politika eta Kultura, Enlegu eta Gizarte Politikak eta Osasun Sailak, herritarren jarduera fisikoa areagotu eta sedentarismoa murrizteko ahaleginean.\nHala, Orion ekimenarekin bat egin nahi izan dute eta Orio Mugiment izeneko lantaldea sortu dute Udaleko Kirol Batzordeak, Osakidetzak eta Osasun Sailak. Hala, dagoeneko lantaldeak antolatu ditu lehen bi jarduerak;batetik, igogailuaren partez eskailerak hartzea sustatzeko kanpaina, eta bestetik, erorketak prebenitzeko tailerra.\nTailerra, martxoaren 16an Zahartzaroan gertatzen diren istripuen %92a erorketak izan ohi dira, eta gehienak etxean edo etxetik gertu gertatzen dira, eta antolatutako tailerraren helburua erorketak murriztea da. Tailerra asteazkenean, hilaren 16an, egingo da Orioko kultur etxean 17.00etan, eta adin guztietako herritarrak daude gonbidatuta parte hartzera.\nAipatu bezala, bi jarduera antolatu dituzte dagoeneko, eta tailerraz gain, eskailerak erabiltzeko kanpaina jarriko dute martxan. Hala, herriko igogailu publiko guztietan pegatinak jarriko dira, jendea animatzeko eta igogailuaren ordez, eskailerak erabiltzeko. - A.R.


02 Abendua 2021 | Eusko Legebiltzarra\nJoseba Egibar talde parlamentarioko bozeramailearen ustez, Eusko Jaurlaritzak eta EH Bilduk lortutako akordioa "positiboa" da, 2022rako aurkeztutako aurrekontuak are gehiago hobetuko dituelako. "Beti da positiboa akordioa eta adostasuna, eta, zentzu horretan, nahi den akordioa bada, edo behartutako erabakia bada, erabaki positiboa da euskal gizartearen interesentzat eta aurrean ditugun herri erronkentzat", esan du.\nHala, Egibarrek esan du maila politikoan erantzunkidetasun akordio bati dagokiola, pandemiaren urtebete luzearen ostean, eta Covid-19ak eragindako beharrei. Hori dela eta, akordio hori beste erakunde batzuetara eramatea espero du. "Akordioak jarraipena izango balu lurralde mailan, foru aldundietan, euskal hiriburuetan, eta udal mailan, hobeto; beste elkarrizketa mahai batzuetan zer gertatzen den ikusiko genuke, nahiz eta zaila ikusten dudan. Hala ere, akordioa ona eta positiboa da", esan du.\nOrdezkari jeltzaleak adierazi duenez, EH Bilduk arrisku politikoa izan du aurrekontuak adosteko orduan, Arnaldo Otegik Eibarko ekitaldi batean iragarri bezala, "Duela urtebeteko gai ideologikoak eta ezberdintasunak berdinak baitira orain, baina gaur akordioa dago". "Duela urtebete esan nuen ez zela ideologia, estrategia baizik, EH Bilduk kontuak ez onartzeko hartutako erabakia baloratzean. Baina Otegik Eibarren egindako ekitaldi ospetsuan adierazi zuen bezala, 30 urte ere egon daiteke legebiltzarrean, baina arriskatzen ez baduzu, gutxiengoa izaten jarraitzen duzu edo ez dituzu jendearen baldintzak aldatzen. Hori da EH Bilduk aurrekontuen akordioan hartu duen arriskua", gaineratu du.


UDA ARDURATSUA | Ciudad Deportiva Amaya\nINFORMAZIO AKTIBOA OSATZEKO, SAKATU HEMEN\nUdako denboraldia ekainaren 12an, larunbata, hasi eta irailaren 12an, igandea, amaituko da. Uda honetan, COVID-19k gizartean jarraitzen du. Beraz, erne ibili behar gara osasun-araudia betetzeko orduan. Bazkide guztien lankidetza eskatzen dugu.\n– Ordutegia: 8:00etatik 00:00etara, astelehenetik ostiralera. Asteburuetan 01:00ak arte (osasun-araudiaren mende).\n– 22:00etatik aurrera ezingo da instalazioetara sartu.\n– Udako garita 10:30etan irekiko da.\n– %50eko edukiera: aldi berean 6.966 pertsona (osasun-araudiaren mende).\n– APParen bidez, une bakoitzean denbora errealean Amayan zenbat pertsona dauden ikusi ahal izango da.\n– Sarrera eta irteera bazkide txartelarekin edo mugikorrarekin, app-aren QR kodearen bidez (funtzionamendua ezagutzeko, sakatu hemen).\nTxartelak edo mugikorrak prest izatea eskatzen da Amayatik iritsi eta irten aurretik, sarbideetan mugikortasuna arintzeko eta sarreretan eta irteeretan pilaketak saihesteko.\n– Kirol-instalazio, berdegune eta askaldegi gehienak erreserbatzeko aukera dago.\n– Nahitaezkoa da maskara erabiltzea (osasun-araudiaren salbuespenak izan ezik), eskuak maiz garbitzea eta 2 metroko segurtasun-distantzia mantentzea.\n– Instalazio bakoitzaren edukieren mapa espezifikoa kontsultatzeko, sakatu hemen.\n– Arreta-gunea oso mugatua denez, soilik beharrezkoak diren gauzetarako joatea eskatzen da, gainerakoak posta elektronikoz (recepcion@cdamaya.com) edo telefonoz (948246594) erantzungo ditugu.\n– Kobrantza ekonomikoak datafono edo eskudiruaren bidez egingo dira.\n– Ordutegia: astelehenetik ostiralera 09:00etatik 16:00etara.\n– Kudeaketak info@cdamaya.com helbidera idatziz edo telefonoz ahal den guztietan egitea gomendatzen da.\n– Gehienez 3 pertsoneko edukiera.\n– Mostradorean artatzen dugu.\n– Kanpoko dokumentazioa (nan, familia-liburua…) formatu digitalean entregatzea eskatzen dizuegu.\n– Kirol-instalazio guztietan, ahal denean, ezinbestekoa izango da 2 metroko segurtasun-distantzia bermatzea, norbera babesteko neurriak hartzea eta erabilitako material guztia desinfektatzea.\n– Erabiliko ez diren erreserbak baliogabetu behar dira, beste bazkide batzuek erabili ahal izateko.\n– Ordutegia: astelehenetik labunbatera 08:00etatik 15:15era eta 16:00etatik 22:00etara. Igandeetan, 08:00etatik 15:15era.\n– Aurre-erreserbatu behar da. Ordu bakoitzean gehienez 30 pertsona egon daitezke.\n– Desinfekzio-lanak egiteko 15 minutuko tartea uzten da txanda bakoitzaren artean.\n– Une oro, monitore laguntzaile bat gimnasioan egongo da araudia betetzen dela bermatzeko eta desinfekzio-lanak osatzeko, aretoko monitorearentzat ezarritako ordutegietan izan ezik.\n– Aretoko monitorearen ordutegia ezagutzeko sakatu hemen.\n– Sarrera eta irteera lorategiko atetik.\n– Erabiltzaile bakoitzak, gimnasioan dauden produktuekin, erabili behar dituen edo erabili dituen aparatu edota makinak garbitu behar ditu.\n– Araudia ezagutzeko sakatu hemen.\n– Igerilekuetara sartzeko, nahitaezkoa izango da sarrera eta irteera errespetatzea, uretara sartu aurretik dutxatzea eta txankletak eramatea instalaziotik igarotzen den denbora guztian.\n– Igerilekuetan ezinbestekoa izango da 2 metroko segurtasun-distantzia betetzea.\n– Mantentze-lanetako eta garbiketako langileek eta sorosleek uneoro edukiera betetzen dela ikuskatuko dute. Gainera, igerilekuak garbitu eta desinfektatuko dituzte.\n– Uraren pH-a kontrolatzeko eta aztertzeko parametroak egunean 3 aldiz egingo dira.\n– 8 urtetik beherakoek 50 m-ko igerilekura zein olatu-igerilekura pertsona heldu batekin joan behar dira. Haur-igerilekua 6 urtetik beherakoak erabiltzera bideratuta dago neta gainerako ur-instalazioak bezala, adingabe horiek heldu batekin joan behar dira.\n– Igerileku bakoitzeko sarbideen eta edukieren mapa espezifikoa kontsultatzeko, sakatu hemen.\n– Igerilekuen araudia ezagutzeko, sakatu hemen.\n– Odutegia: astelehenetik igandera 10:00etatik 21:30era.\n– 78 pertsonen edukiera (%50, osasun-araudiaren mende).\n– Ordutegia: ekainaren 1etik abuztuaren 31ra: astelehenetik igandera, 08:00etatik 21:30era.\nIrailaren 1etik 12ra: astelehenetik igandera, 08:00etatik 21:00etara\n– Kupula, ekainaren 11n irekiko da.\n– 287 pertsonen edukiera (%50), beharrezkoa izanez gero, araudiak baimentzen duen %75eko edukiera aplikatuko da.\n– Hondartzetan eserita ez egotea gomendatzen da.\n– Kaleen antolaketa ezagutzeko, sakatu hemen.\n– Ordutegia: ekainaren 12tik abuztuaren 31ra: astelehenetik igandera, 10:00etatik 21:30era.\nIrailaren 1etik 12ra: astelehenetik igandera, 10:00etatik 21:00etara\n– Jolas-jokoen ordutegiak: astelehenetik igandera, 11:30etik 14:30era eta 16:00etatik 20:00etara.\n– 260 pertsonen edukiera (%50, osasun-araudiaren mende).\n– Berdeguneen zati handi bat 424 lurzatiren bidez seinalatu dira.\n– Padel, tirolina eta petankaren berdeguneetan 25 espazio prestatu dira.\n– Gogoratu 19/2021 Foru Aginduak dioen bezala, berdeguneetan pertsona-kopurua 4 metro karratukoa izango dela persona bakoitzeko.\n– Berdegune guztietarako erreserba-ordutegia ezarri da, aurretik ordua eskatuta, goizez (8:00etatik 14:30etara) eta arratsaldez (15:00etatik 21:30etara).\n– 30 minutuko tartea ezarri da igarotzeetarako eta desinfektatzeko.\n– Berdegune bakoitzaren kokapenaren eta edukieraren mapa espezifikoa kontsultatzeko, sakatu hemen.\n– 24 metro karratuko 18 espazio jarriko dira.\n– Erreserben txandak 8:00etatik 10:00etara, 10:30etatik 12:30etara, 13:00etatik 15:00etara, 15:30etatik 17:30etara eta 18:00etatik 20:00etara izango dira.\n– Desinfekzio- eta garbiketa-lanak erabiltzaile bakoitzak egingo ditu, hamaka erabiltzen amaitzen duenean.\n– Araudiak dutxaren erabilera baimentzen du. Eskuoihal propioa eramatea gomendatzen da, solariumeko hamaka erabat estaltzeko.\n– Erreserben ordutegia: 8:00etatik 11:30era, 12:00etatik 19:00etara eta 19:30etik 22:00etara.\n– 66 pertsoneko edukiera, mahaien eta aulkien artean 2 metroko distantzia bermatu behar da.\n– Txoko jantokiaren mapa espezifikoa kontsultatzeko sakatu hemen.\nJANTOKIAK ETA SUTEGIAK\n– Merendero eta sutegi askoren erreserbak aktibatu dira, segurtasun-distantzia bermatzeko eta osasun-araudia betetzeko (mahai bakoitzeko gehienez 8 pertsona).\n– Jantoki eta sutegi guneen mapa espezifikoa kontsultatzeko, sakatu hemen.\nALDAGELAK, DUTXAK ETA KOMUNAK\n– Mantentze-lanetako eta garbiketako langileek edukierak betetzen direla ikuskatuko dute. Gainera, aldagelak, dutxak eta komunak garbitu eta desinfektatuko dituzte.\n– Esku-lehorgailuak desgaituta jarraitzen dute. Paper-banagailuek daude. Lehorgailu pertsonalak erabili ahal izango dira.\n– Aldagela bakoitzean baimendutako edukiera adierazten da..\n– Jarlekuaren eta armairuen zati bat desgaitu da segurtasun-distantzia bermatzeko.\n– Banaka erabili behar dira, hau da, ezin dira pertsona batek baino gehiagok aldi berean erabili.\n– Babes pertsonaleko neurriak mantentzea eskatzen da.\n– Zerbitzu bakoitzean baimendutako edukiera markatuko da, momentuko araudiaren arabera.\n– Espazioa bi zatitan banatu da: jantokia eta telebista-aretoa.\n– 4 mahai erreserbatu daitezke (gehienez 8 pertsona mahai bakoitzeko).\n– Telebistarako sarbidea librea da eta 2 metroko segurtasun-distantzia bermatu beharra dago.\n– 32 laguneko edukiera, mahaien eta aulkien artean 2 metroko distantzia bermatuz.\n– Egongelaren mapa espezifikoa kontsultatzeko sakatu hemen.\n– Ordutegia: astelehenetik ostiralera, 10:00etatik 00:00etara. Asteburuetan 01:00ak arte eta berbena-egunetan 02: 00ak arte.\n– 210 laguneko edukiera, mahaien eta aulkien artean 2 metroko distantzia bermatuz.\n– Kontsumizioak datafonoz ordaintzea nahiago da.\n– Kontsumoa beti mahaian eserita izango da. Mahai bakoitzean ezingo dira 4 pertsona baino gehiago egon. Salbuespen gisa, gehienez ere 6 pertsonara igo ahal izango da, mahiakideen artean 70 cm-ko segurtasun distantzia errespetatzen baldin bada. 70 cm beherako aldea edo diametroa duten mahaietan (eta/edo upelak), gehienez ere bi pertsona egon daitezke eta edozein kasutan, eserita.\n– Maskara uneoro erabili beharko da, kontsumitzeko unean izan ezik. Bezeroek maskara behar bezala erabiltzen dutela kontrolatuko da.\n– Debekatuta dago terrazetan erretzea, 2 metroko segurtasun-distantzia bermatu ezin bada.\n-Self service zerbitzua itxita egongo da uda honetan. Terrazan plater konbinatuak, eguneko plater bat, oilaskoak eta paellak zerbitzatuko dituzte.\n– Udako txosna uztailaren 2tik irailaren 5era 13:00etatik 19:30era irekita egongo da..\n– Ostalaritzako langileek edukiera betetzen dela ikuskatuko dute eta mahaiak eta aulkiak garbitu eta desinfektatuko dituzte.\n– Ordutegia: astelehenetik ostegunera, 12:00etatik 21:00etara. Ostiraletik igandera, 12:00etatik 22:00etara. Berbena egunetan 00:00ak arte.\n– Ezingo dira 5 pertsona baino gehiago ilaran egon.\n– Ordutegia: Astelehenetik ostegunera 18:00etatik 20:00etara.\n– 30 pertsoneko edukiera.\n– Uztailaren 23tik abuztuaren 1era eta abuztuaren 13tik 29ra oporrengatik itxita egongo da.\nLudoteka eta urtebetetze gela\nUdan, kanpamenduen eta aisialdiko monitoreen harrera-gunea izango da.\nHamaken gelak, armairuak, botikina eta vending-makinak\nHigiene eta babes neurriak muturreraino eramatea eskatzen da.\nOsasun araudiak erabilera debekatzen du.\nMinigolf, petanka eta futbolina\nOsasun-arretagatik, makilen eta piloten mailegua atzeratzen da, beste abisu bat eman arte. Ez da petanka-bolarik utziko. Etxeko makilak eta bolak ekar daitezke.\nNahitaezkoa da maskara oro har erabiltzea (osasun-araudiaren mende).\nAraudiak salbuespenak baimentzen ditu 6 urtetik beherakoentzat, bainatu aurretik edo bainatu ondoren, atsedenaldietan, baldin eta gutxienez 2 metroko distantziari eusten bazaio eta jateko edo edateko behar-beharrezkoak diren aldietan.\nLeihoak etengabe edo gutxienez egunean hiru aldiz irekita egon behar dira, gutxienez ordu erdiz.\nEgunean zehar eta gauean instalazio guztiak desinfektatu eta garbituko dira. Amayako langileek edukiera betetzen dela ikuskatuko dute.\nAISIALDIKO ETA KIROLEKO AGENDA\n– Uztailean eta abuztuan zehar haurrentzako zein helduentzako aisialdi agenda antolatu da.\n– Jarduerak kontaktu fisikorik gabe egingo dira.\n– 8 urte arteko haurrek heldu batekin egon beharko dira.\n– Bertaratzea iristen den ordenaren araberakoa izango da, jarduera guztietarako edukiera bete arte, Paddle Surf izan ezik; horretarako, erreserba egin beharko da appean, webgunean, telefonoaren bidez eta bulegoan.\n– Aisialdiko agenda ezagutzeko sakatu hemen.\nEra berean, abuztuan helduentzako eta gazteentzako doako kirol-jardueren parrilla bat antolatu da. Bertaratzea iristen den ordenaren araberakoa izango da, edukiera agortu arte.\n– Nahitaezkoa izango da esterilla pertsonala eta eskuoihala erabiltzea.\n– Ur botila eramatea gomendatzen da.\n– Jardueren eskaintza ezagutzeko sakatu hemen.\nJolas-kanpamenduak, kirol-campusak eta udako ikastaroak\nProgramazioa ezagutzeko, sakatu hemen.\n– Ekainaren 28tik abuztuaren 29ra.\n– Astelehenetik ostiralera: 16:00etatik 20:00etara.\n– Larunbat eta igandeetan: 10:00etatik 14:00etara eta 16:00etatik 20:00etara.\nUDAKO SARRERAK ETA PASEAK 2021\n– Soilik bazkideei salduko zaizkie.\n– Prezioak: 12€ 2-13 urte bitartekoak, 15€ 14-17 urte bitartekoak eta 18€ adin nagusiak.\n– Astelehenetik ostiralera bitarteko lanegunetan, harreran ordaintzen da, datafonoarekin edo eskudirutan.\n– Asteburuetan eta jaiegunetan ez dira salduko.\n65 urte gorako bazkideen gurasoak\n– 15 sarrerako bonua (NANa entregatu): 50€.\n– Egun baterako sarrera: Lanegunetan (astelehenetik ostiralera) eta seme-alaba bazkide batek lagunduta: 5 €.\nBonu bereziak aldi baterako bajan dauden bazkideentzat (bazkide bakoitzeko bonu bakarra)\n– 2 sarrerako bonua: 10€.\n– 5 sarrerako bonua: 25€.\n– Hilabete bateko bonua (NANa eta argazki bat entregatu): 42€.\n– Uda honetan, lagun sarrerak lanegunetan (astelehenetik ostiralera) salduko dira.\n– Gehienez 2 bazkide bakoitzeko. 2021/12/31ra arte balio dute.\n– 5€ lagun sarrera bakoitzeko.\nUda honetan ez dira gainerako bonuak aterako. Oraingoz, Aedonako bonuak eta Acedyr pasaportea ez dira erabilgarri egongo.


Innova Imagen y Comunicación - Política de Privacidad Innova Imagen y Comunicación - Política de Privacidad\nWebgune honetan — INNOVA Imagen y Comunicación S.L. -ren jabetzakoa—, ziurtatzen dugu erabat babesten ditugula gure erabiltzaileek ematen dituzten datu pertsonalak.\nWebgune honetako formularioak bidaliz, bidaltzaileak baimena ematen du fitxategi horretan sar dezaten. Jakinarazten dizugu zure datuak ez direla emango bitartekoei zure onarpenik gabe. INNOVA -k une oro errespetatuko du zure datuen konfidentzialtasuna, Datu Pertsonalak Babesteari buruzko 1999ko abenduaren 13ko 15/1999 Lege Organikoari jarraikiz.\nUne oro balia zaitezke datuak eskuratzeko, zuzentzeko, ezeztatzeko eta aurka egiteko eskubideaz, atzeraeraginezko efekturik gabe, Datu Pertsonalak Babesteari buruzko 15/1999 Lege Organikoan zehaztutako moduan eta legeak ezarritako prozedura betez. Eskubide horietaz baliatzeko, bidali mezu bat innova@innovados.com helbidera.


Txomin Madina 2017-10-06 09:56 Gizartea Debagoiena HEMEN DEBAGOIENA\nUrriaren 2ko saioan Kataluniako erreferenduma aztertu dute Elgetako alkate Iraitz Lazkanok, Gasteizen legebiltzarkidea den Aitor Urrutiak, eta Bergaran bizi den Jordi Ferrerons kataluniarrak. Aitor Arregik, bere aldetik, Oñatiko San Migel eta Errosario jaietan jasotakoak erakutsi ditu.\nImanol Beloki 2017-10-06 09:23 Gizartea Eskoriatza HEMEN DEBAGOIENA\nIon Berasategi: "Everesterako bi espedizio uztartu ditut eleberrian"\nTxomin Madina 2017-10-05 10:34 Kultura Bergara HEMEN DEBAGOIENA\nDesnivel aldizkariaren 2017ko Literatura Saria irabazi du Ion Berasategi bergararrak Everest. Porque está ahí eleberriarekin. Gabonak baino lehenago argitaratuko dute.\nImanol Beloki 2017-10-05 10:06 Gizartea Eskoriatza HEMEN DEBAGOIENA\nLuis Ezeiza Herri Eskolan Tximeleta Gela dute, eta bertan, garun paralisia edo antzeko gaitzen bat duten ikasleen gela egonkor bat dute. Hala, urtero bat egiten dute Garun Paralisiaren Nazioarteko Egunarekin. Aurten, Arrasate eta Bergarako Aspacekoen bisita izan dute, eta, jaialdi moduan, hainbat ekintza egin dituzte.\nElkar ezagutu dira Garun Paralisiaren Nazioarteko egunean (26 argazki)\nTxapa Irratiko ateak zabalik\nAmaia Txintxurreta 2017-10-04 15:21 Kultura Bergara HEMEN DEBAGOIENA\nBergarako Txapa Irratiak hasi du ikasturte berria eta gaur egun hamasei saio ekoizten dituzte bertan, hainbat herritarrek. Hala ere, norbaitek bere irratsaio propioa egitea nahi baldin badu, jakin dezala zabalik dituela Txapa Irratiko ateak.\nTxomin Madina 2017-10-04 14:46 Kultura Debagoiena Oñati HEMEN DEBAGOIENA\nPelikula onenari Urrezko Maskorra The Disaster Artist-entzat izan arren, Handia-k ere egin du bere lekua 65. Donostia Zinemaldiko palmaresean: epaimahaiaren Sari Berezia eskuratu du. Pelikularen zuzendari Aitor Arregik eta Zinemaldia bertatik bertara jarraitu duen Imanol Gallego kazetariak hitz egin dute egindako lorpenaz.\nKataluniako erreferenduma aztergai\nTxomin Madina 2017-10-03 17:09 Politika Debagoiena HEMEN DEBAGOIENA\nKataluniako erreferenduma bertatik bertara jarraitu zuten Elgetako alkate Iraitz Lazkanok, Gasteizen legebiltzarkidea den Aitor Urrutiak eta Bergaran bizi den Jordi Ferrerons kataluniarrak domekan gertatutakoak aztertu dituzte.\nZer dakigu nazioarteaz?\nImanol Gallego 2017-10-02 13:53 Gizartea Debagoiena Oñati HEMEN DEBAGOIENA\nIpar Korea, Venezuela eta Siriak albistegi asko betetzen dituzte, baina badakigu zer gertatzen den horietan?\nUrrezko maskorra ezagutzen\nImanol Gallego 2017-09-29 20:52 Kultura Debagoiena HEMEN DEBAGOIENA\nDonostiako Ayestaran bitxitegian egiten dituzte Zinemaldiko sariak azken 40 urteetan. Urrezko maskorra gertutik ezagutu eta herritarrek saria nori emango lioketen ezagutuko dugu bideo honetan.\nNola ari dira ikusten Zinemaldia kazetariak?\nImanol Gallego 2017-09-28 20:47 Kultura Debagoiena HEMEN DEBAGOIENA\nZinemaldira gerturatzen den talde handiena kazetariena da; 1.100 kazetari baino gehiago joan dira eta 200 film baino gehiago daude.\n‹‹ Aurrekoak 1 2 3 4 5 ... 136 137 138 139 Hurrengoak ››\n2017-10-22 - 01:30\n2017-10-22 - 14:00\n2017-10-23 - 00:30


Gipuzkoarren lotsariak | Iritzia | Berria\nHogeita hiru orri dira. Orri bakoitzaren goiko aldean, enpresa sail baten logoak: Urbaser, Meridiam, Altuna y Uria, Moyua, Murias, LKS; behean, eskuinean, Gipuzkoako Hondakinen Kontsortzioarena. Orri guztietan, erdialdean, zeharka eta letra larritan: «Confidencial» ohartarazpena. «Ingurugiro kultura eta komunikazio plana» dio txostenaren izenburuak. Egunkari honek, joan den asteartean, honela aurkeztu zuen: «Erraustegiari buruz iritzia 'kontrolatzeko' plan bat ezagutarazi du GuraSOSek». Sarean, BERRIAk, eta Argia eta Noaua aldizkariek zabaldu dute osorik.\nZer giza talde eta erakunde ditu jomugan komunikazio plan horrek? Erraustegiaren ingurumariko biztanleez gain, hauexek, besteak beste: «itzal handiko gutxiengoak: adituak, erakunde sindikalak, erakunde ekologistak, talde politikoak...». Era berean, baita hedabideak ere, «tokikoak nahiz nazionalak». (Ez du zehazten zeintzuk diren batzuk eta besteak, baina nazionalak Madrilen ardatzekoak direla usnatzen da).\nKomunikazio planak zer adierazpide erabiliko dituen zehazterakoan, hauxe dio: «Gipuzkoako Ingurumen Gunearen komunikazioa ezin da mugatu publizitate planteamendu batera». Izan ere, —diote— hondakinen arazoak sortutako eztabaida handia «hizkera publizitarioarekin sinplifikatzea kalterako izango litzateke». Bide horri jarraituz, iritzi liderrak fitxatu beharra planteatzen du txostenak: «Hedabideetako profesionalez gain, aditu eta profesional akademikoak edo osasungintzaren mundukoak, eremu ekonomiko eta politikoko lider esanguratsuak edo mugimendu sozialetan dabiltzan pertsonak». Helburu estrategikoetan azpimarratzekoa: «Proiektuaren kontrakoenak diren kolektiboen eragina eta inpaktua minimizatzea: ekologistak, auzotarrak, proiektuaren aurkako taldeak, eta abar». Erraustegia martxan jartzen denerako, Ingurugiroaren Interpretazio Zentroa zabaltzea da proposamenetako bat; hor erakusketak eta adituen jardunaldiak egingo lirateke, eta... aldaketa klimatikoari buruzko erakusketa.


Ingurumen jardunbide egokien adibideak ELAko atal sindikaletan: ELA Iberdrola — ELA Sindikatua\nIngurumen jardunbide egokien adibideak ELAko atal sindikaletan: ELA Iberdrola\nIngurumen jardunbide egokien adibideak ELAko atal sindikaletan: ELA Iberdrola Askotan galdegiten dugu gure lantokietan zer egin daitekeen ingurumena hobetzeko. Lantoki batzuetan gauza interesgarriak egiten ari dira, Iberdrolan ELAk duen atal sindikalean adibidez. Esperientzia horiek partekatzen ditugu, beste atal batzuek ere gauzatu ahal izan ditzaten. https://www.ela.eus/eu/ingurumena/albisteak/ingurumen-jardunbide-egokien-adibideak-elako-atal-sindikaletan-ela-iberdrola https://www.ela.eus/eu/ingurumena/albisteak/ingurumen-jardunbide-egokien-adibideak-elako-atal-sindikaletan-ela-iberdrola/@@download/image/botila berrerabilgarria.jpg\nAskotan galdegiten dugu gure lantokietan zer egin daitekeen ingurumena hobetzeko. Lantoki batzuetan gauza interesgarriak egiten ari dira, Iberdrolan ELAk duen atal sindikalean adibidez. Esperientzia horiek partekatzen ditugu, beste atal batzuek ere gauzatu ahal izan ditzaten.\n"Egun on guztioi:\nELAn aski ezaguna da ingurumenarekiko dugun konpromisoa. Oraingo honetan gure ekarpen txikia egin nahi dugu eguneroko gai osasungarri batean, ura edatean, alegia. Enpresa, bulego handietan, pixkanaka, ur hotzezko iturriez hornitzen joan da. Era berean, vending makinetan, ur botilatxoak dira gehien erosten diren produktuetako bat. Plastikozko botilatxoak oso "gomendagarriak" ez direla gogorarazi nahi dugu: hondakin asko sortzen dituzte, gure ingurune naturalaren hondatze larria, garraioak eta ekoizpenak ere kutsatzen dute …\nArrazoi horiengatik eta beste batzuengatik keinu soil bat proposatzen dizuegu: kristalezko botila bat erosi eta berrerabili. ELA Iberdrolak are errazago jartzen dizue: 500 ml-ko kristalezko botilen eskaera egin dugu, beheko argazkikoa bezalakoa. ELAk ez du bere kostua kobratuko, interesdun orori euro baten truke emango diogu. Bildutako diru guztia Sagarrak elkarte ekologistari emango zaio. Eta gainera ELA Iberdrolak zenbateko bereko dohaintza egingo dio GKE berari.\nAsko dira txorrotako ura edateko aukera emateko ekimena hartu duten jatetxeak (baita Nafarroan legez behartuta daudenak ere), eta, beraz, gure ustez, ez da inolako arazorik egongo jantokietako arduradunekin jatera joaten garenean botilak erabiltzeko orduan. Arazoren bat izanez gero, jakinarazi guri, esku har dezagun.\nEkimenean parte hartzeko, erantzun mezu honi edo jar zaitezte harremanetan hurbilen duzuen ordezkariarekin. "\nBeren bulegoetan botila berrerabilgarriak banatzeko ekintza horrekin, 330 € bildu zituzten, eta 660€ko dohaitza egin zioten Sagarrak elkarteari. Eta garrantzitsuena: 330 pertsonak plastikozko botilen ordez botila berrerabilgarri bat erabiliko dute aurrerantzean, plastikozko hondakinen sorrera izugarri murriztuz.\nZorionak Iberdrolako ELAren atal sindikalari!


Ezagutu Photoshop-en iragazkiak nola erabili gida honekin | Sormenak linean\nIreki photoshop, iragazki fitxa. Gauza bera editatzen dugunean nola funtzionatuko duen oso ondo jakin gabe ustiatzen dugu eta batzuetan amore ematen dugu nahi dugun efektua ondo lortzen ez dugulako. Orain arte oharkabean pasatu ahal izan dute eta izan dezaketen ahalmena ez da kontuan hartu. Batez ere Galeriaz hitz egiten badugu. Ezagutu iragazkiak nola erabiltzen diren photoshop-en (Iragazkiak eta iragazkien galeria).\nIragazkiei esker, hainbat estiloren efektuak aplikatu ditzakezu, hala nola artistikoa, argiaren distortsioa, irudiei, etab. Eta lehenetsitakoetatik ez ezik, kanpoko moduluetatik ere inporta ditzakegu. Iragazki hauek dokumentu osoari, eremu jakin bati edo geruza bati aplika dakizkioke. Jakina, pixelak izan behar ditu, ezin da geruza hutsa izan.\nErabiltzera ausartu zinen horietakoa bazara, baina emaitza bikaina ikusi ez zuena, haien konfigurazioagatik ere izan daiteke. Iragazki batzuk zuzenean hautematen dira aurrebistan hautatu besterik ez duzu beste batzuk konfiguratu beharko dituzu aldaketaren balorazioa egiteko nahi bezala.\nEfektu desberdinak aurkituko ditugun galerian sartu aurretik, apur bat beherago datozen eta tutorial hau osatzen duten aukeretara joango gara.\nEmaitza ikusteko, ziurtatu 'Aurrebista' eta 'Erakutsi murriztapenak' aukerak markatuta daudela.\n1 Iragazkia> Angelu zabal egokigarria\n1.1 Murrizketa aukerak\n2 Lentearen zuzenketa\n3 Likuitzeko aukera\n4 Desagertze Puntua\n4.1 Irudia aldatu eta eraldatu\n5 Iragazki Galeria\nIragazkia> Angelu zabal egokigarria\nIragazki hau angelu zabaleko lenteak ateratzeko argazkietan akatsak zuzentzeko diseinatuta dago. Horietako batzuk konpondu orokorrean. Photoshop-en bertsio berrien berritasun garrantzitsuena (CS6 edo CC ez baduzu, ez duzu izango) irudiaren zati zehatzak landu eta deformazioak eskuz zuzendu ditzakezu. Horrela, akatsa eremu jakin batean bakarrik badago, ez duzu eremu hori ez den beste ezer aldatu beharko.\nAdibidez, lan egiten baduzu: 'ikuspegitik'eta aldatzen ari gara, irudiari emango dizkiogun hainbat efektu izango ditugu. Zoro moduan erabiltzen baduzu, irudia gehiegizko modu batean nola desitxuratzen den ikus dezakezu. Baina, makurtu edo handitu behar baduzu, ukitu zenbait irizpide, hala nola, laborantza faktorea edo foku-distantzia. Hona hemen benetako irudia nola ikusiko duzun eta nola bihurtuko den adibide bat irizpideak pixka bat ukituta: eskala: 103, foku-luzera: 3,01 eta laborantza-faktorea: 8,52.\nJatorrizko irudiak distantzia du objektu nagusitik, kasu honetan zaldiak dira. Orain Adaptive Wide Angle-rekin bat ikusiko dugu.\nAldaketa ikusten duzu? Nola hurbildu eta moztu da irudia? Adibide sinplea da hau. Perspektibaren aukerari buruz egina. Fisheye, automatikoa edo esfera osoko zuzenketa ere badago. Fisheye aukera oso osoa izan daiteke angelu zabaletarako diodan moduan, eman argazkiaren eta zabaltasunaren efektu apur bat distortsionatuta. Gure kamerarekin ateratako irudia baino lerro kurbatuagoa marraztea.\nEzkerreko aukerek argazkian maneiagarritasun handiagoa izango duzuMurrizketa tresnarekin lerro horizontala zeharkatuz gero, ikusiko duzu nola egokitzen den zure irudiaren kurbara magnetizatuta egongo balitz bezala. Sagua askatzean iragazkiak kurba zuzentzen du. Bistan denez, irudia desitxuratuta egongo da, batez ere eskemarekin, eta horrek irudiaren zati bat "kenduko" du. Zure itxura ona gustatzen ez bazaizu, doitu dezakezu, egin klik Ctrl + Z (Mac Cmd + Z-ren kasuan) atzera egiteko edo ekintza hau ezabatzeko ALT tekla eta saguaren ezkerreko klik sakatuta.\nHau da murrizketak dituen irudi baten adibidea:\nEz dirudi oso erakargarria, ezta?. Orain jarri jatorrizko irudiaren azpian eta kendu opakotasuna edo kendu jatorrizko iruditik nahiago dituzun zenbait eremu pintzelen bidez edo nahasketa moduak, dagoeneko jakingo duzu zertaz ari den aurreko tutorialarekin. Hau adibide bat da:\nAurretik erakutsitako jatorrizko irudia ikusten badugu, honen inguruan aldaketekin ohartuko gara murrizketekin. Belarra, mendia eta zerua dira aldaketaren zati aipagarriak.\nModu berean orain iragazkia> Lentearen zuzenketa egitera goazAukera honi esker, ikuspegiak hartzerakoan aberrazioak zuzentzeko aukera emango dugu aurrez ezarritako hainbat parametro eta doikuntza indartsuen bidez.\nKamera goi-mailakoak, baxukoak edo ertainekoak ez badira, Canon 1200D bezalakoak, doikuntza azkarrak egin ditzakezu tresna honekin. Kasu honetan, argazkia atera duzun kameraren marka eta modeloa aukeratu ahal izango duzu bilaketa irizpideetan. Horrela, ezarritako hobekuntzak denbora errealean ikusiko dituzu.\nNeurketa polifazetikoagoak aplikatu nahi badituzu, adibidez, fisheye edo angelu zabaleko ikuspegiak berreskuratzeko, "Pertsonalizatua" aukeratuko dugu. Distorsio geometrikoa, perspektiba bertikala eta horizontala, angelua eta eskala egokitu ditugu gure argazkilaritzarako. Ondorengo irudiek emango digute emaitza. Bakoitzak bereziki ezarpen zehatzak eta ez finkoak beharko ditu.\nProbatu zeure burua eta komentatu zure emaitzak ebaluatu ahal izateko, ziur ni baino hobeto aterako direla. Hau tutorial bat da, beraz, ez gara emaitza zehatzagoak ematen gelditu adibide bakoitzeko denbora asko eman dezakegulako.\nIragazki honi esker irudiaren zati bat neurri handiago edo txikiagoan deformatu dezakegu eraldaketa desberdinak aplikatuz. 8 bitetan eta 16 bitetan kanal bakoitzeko. Aukeratu lehenbailehen likidotuko duzun geruza, beti bezala oker egonez gero, ctrl + z (cmd + z Mac-en). Joan Iragazkia> Likidifikatu edo idatzi ctrl + shift + X (cmd Mac kasuan).\nPhotoshop CS6 baduzu 'Modu aurreratua' aukera sakatu beharko duzu aukera guztiak erakusteko. CC bada, ez da arazorik egongo lehendik lehenespenez markatutako aukerak izango dituzulako.\nIkus ditzagun lehenik mod / warp tresnak ezkerreko paneletik. Eskuko gailua edo zoom bezalako tresna batzuk ezagunak izango zaizkizu jada. Ez dira zehazki non geldituko garen. Lehenengoarekin hasten gara, warp forward: Bultzatu pixel aurrerantz tresna tresna arrastatu ahala.\nHorrela, irudiak ez du itxura ona, aplikatu nahasketa modua argi leuna bezala.\nBolantea eskuinera: Pixelen biraketa egiten du erlojuaren norabidean. Alt sakatzen baduzu (PC zein Mac) biraketa alderantzikatzen duzu. Deflate: Bere izenak dioen bezala, deflatatu egiten da. Hau da, pixelak erdigunera mugitzen ditu. Horrek irudia zentratu egiten du eta txikiagotu egiten dela dirudi. Puztu: Baizik eta pixelen bidez bultzatzen ditu.\nBultzatu ezkerrera: Pixelak mugitzen ditu trazatutako eremuaren ezkerrera tresna irudia arrastatzean. Norabidea alderantzikatu nahi baduzu, sakatu Alt.\nFuntzio horri esker, irudi bateko perspektiba planoak definitu ditzakezu aldaketak eta ukituak egiteko. Aldaketa horiek bere ikuspegia errespetatuz arlo zehatz batean egiten dira. Gogoan izan hiru gauza ondo funtzionatzeko. Doikuntza partziala bada, hautatu zuzendu nahi duzun irudiaren zatia. Noski, bikoiztu geruza akatsen bat izanez gero, alderantzikatzeko eta eraldaketak irudiaren tamaina handitzen badu, zabaldu zure lan eremua.\nErabili 'Planoa sortu' tresna perspektiba planoaren lau angeluak definitzeko. Puntuak kokatzeko erpin bakoitzaren gainean klik egiten duzu. Sareta urdina agertzen bada, ondo dago. Horia puntuek balio ez badute. Kontuz, editatu ezin izango duzulako.\nEgin plano sareta finagoa 'Sarearen tamaina' eremuan balio bat sartuz. Planoa hautatzeko eta aldatzeko, aukeratu editatu planoa eta egin klik planoan arrastatuz.\nIrudia aldatu eta eraldatu\nIhes puntuaren leihoan irudia edo haren eremuak bikoiztu ditzakezu. Busti, margotu edo aplikatu eraldaketa. Zonak bikoizteko, erabili zigilu tresna. Doitu tresnaren aukerak: Diametroa, gogortasuna (leuntzea definitzen du). Opakutasuna eta zuzena. desaktibatzen: Ez da nahastuko eskema eta hurrengo pixeletako kolore, itzal eta ehunduren artean. Argiztapena: Sestrak pixelen distirarekin nahastuz. Jaione: Sestra koloreekin, itzalekin eta ehundurekin bat egitea.\nHasteko, hautatu erabiliko duzun geruza irudiaren iragazki desberdinak aplikatzeko. Joan aurretik esan dugun bezala iragazi Galeriara. Pop-up leihoan horietako edozein hauta dezakezu istantean, aurrebistan ere zooma egin dezakezu aldatzen ari zarenaren ikuspegi hobea lortzeko.\nBeheko dokumentuaren ikonoan iragazki berriak nola gehitu ikus dezakezu batzuen artean gainjarri edo bat erabilgarria ez bazaizu ezabatu. Baita batzuk ezkutatu ere, une horretan begien ikonoan aurrebista nahi ez baduzu. Irudi bat gehituko dut ideia bat izan dezazun.\nHauek denbora errealean ikus ditzakezu eta erraz ikusten dira. Ez dute konfigurazio handirik beharko eta zure argazkian efektu ugari izango dituzu. Konparazioa eginez, konfigurazio sinplea duen mugikorretarako aplikazioa bezalako zerbait da, argazkilaritzari beste ukitu bat emango diona. Irudiaren ezarpenen doikuntza sinple batek aplikazioen ukipena ere simulatu dezake.\nArtikuluaren bide osoa: Sormena linean » General » Ezagutu Photoshop-en iragazkiak nola erabiltzen diren gida honekin\nNork sortu du irribarre aurpegi ikono ospetsua?


Sopelako Udala - Sopelako Udaltzaingoak 33 marihuana landare atzeman ditu Loiola Ander Deunan\nZu hemen zaude: Hasiera Albisteak Sopelako Udaltzaingoak 33 marihuana landare atzeman ditu Loiola Ander Deunan\nSopelako Udaltzaingoko agenteak Sopelan bizi diren hiru gizonezko eta emakume bat ikertzen ari dira, Loiola Ander Deuna kaleko etxebizitza batean marihuana landareak legez kanpo landatzeagatik eta, era berean, Herritarren Segurtasunari buruzko Legearen arau-hauste administratibo batengatik. Lege horrek, 36.18 artikuluan, arau-hauste larritzat jotzen du droga toxikoak, estupefazienteak edo substantzia psikotropikoak legez kanpo landatzea, jendeak ikusteko moduko lekuetan.\nOperazioa atzo, asteazkena, goizeko 10:00ak inguruan egin zen, agenteak inguru horretan herritarren segurtasunerako ohiko eginkizunak burutzen ari zirenean. Metrotik oso gertu dagoen apartamentu-bloke batean ikusi zuten landaketa hori, urbanizazioaren lorategiko lursail komunitario batean. Guztira 33 marihuana landare atzeman zituzten, 1 eta 2 metro bitarteko altuerakoak, hazkunde-fase desberdinetakoak, kukulu gabe. Loreontzietan zeuden, beste batzuk baratze txiki batean eta beste batzuk sasien artean ezkutatuta.


Uberan - Euskal Idazleen Elkartea - Gertrude Stein, arrosak biderkatzeko moduak\nGertrude Stein, arrosak biderkatzeko moduak\nFeminista, idazlea, kultur eragilea izan zen Gertrude Stein (1874-1946). Legendak dio garaiko pintore, idazle, sortzailerik aktiboenak pasa zirela bere Parisko etxetik. Stein idazleak egungo testugintza esperimentalean bor-borka dauden joerak aurreikusi zituen, eta baita memoriari loturiko generoek egun duten garrantzia ere.\nAmerikako Estatu Batuetan jaio zen arren, Parisen eman zuen bere bizitzako parte handi bat. Sortzaile bezain eragile izan zen Gertrude Stein. Haren Parisko etxea garaiko pintore eta idazle ezagunenen ibilbideetan bilgune izan zen. Steinek erosi zituen oraindik ezagunak ez ziren Cézanne, Monet, Renoir, Daumier, Gauguin eta Picasso bezalako pintoreen lanak. Picassok berak bere koadro ezagun bateko protagonista bilakatu zuen:\nBaina Stein oroz gain sortzailea zen, idazlea, esperimentazio bide jorien bultzatzailea. Neurri handi batean kubismoaren ezaugarriak eraman nahi izan zituen literaturara, Tender Buttons ("Botoi hauskorrak", 1914) bezalako lanetan. Garaiko idazle askoren adiskide izan zen eta eragin handia izan zuen haiengan, besteak beste Estatu Batuetatik Parisera joandakoak: Scott Fitzgerald, Ernest Hemingway, Sherwood Anderson. Nolanahi ere, bere literatur-esperimentazio joera ez zen beti ongi ikusia izan. Hemingwayk berak aurpegiratu izan zion joera horren herrena, testuen kalitatea hobetzearren haiek “behar bezala” edo “behar bezainbeste” zuzentzeari uko egin ziola aurpegiratuz.\nPaperak ez du beti ondo jasotzen esperimentazioa, agian mitifikatua dugulako paperaren mundua zeharo. Steinen esperimentazioak bazuen ahozkotasunaren eragina, bazuen paperaren zentzu espazial bat, bazuen literatur generoak uztartuz generoen berauen mugak apurtzeko gogo handi bat. Errepikapenetan murgiltzeak akzioa iradokitzen du bere testuetan, joera performatibo bat. Steinek lanak plazaratu zituen garaia egungo joera artistiko askoren historiaurrea izan zen, XX. mendeko abangoardiak deitu izan diren horien ildotik, haren testuek segur aski aurkituko lukete leku bat egungo performance eta antzezlan ugarietan. Ildo horren adierazle ezaguna da Rose is a rose is a rose bertso lerroa, 1913ko Geography and Plays bildumako "Sacred Emily" poeman aurki daitekeena. Honako hitz hauek irakurri dizkiogu Ixiar Rozasi bere Beltzuria azken liburuan:\nGertrude Stein aitzindaria izan zen hitza erabiltzeko moduetan. Abilidade eta ironia handiz, errepresentazioaren kritika egiten zuen bere lanetan. Materialak pilatuz idazten zuen, errepikapenak erabiliz harreman berriak sortzen zituen gauzak eta hitzen artean, eta horrek testuen ohiko irakurketa jarraitua iraultzen zuen. Ondorioz, beste atentzio bat eskatzen dute bere lanek. Arreta osoa, testuaren orainean jarri beharra dago eta irakurketa parataktikoa sortarazten du, kosntruktiboa, ez kontsekutinboa. Idazketa horren bilaketa ez zen esperimentatzeko gogoaren ondorio hutsa. Lengoaia eta munduarekiko posizionamendu bat zegoen Gertrude Steinen hitzen atzean.\nIxiar Rozasek Beltzurian Steinen testu bat euskaratu du, eta Rozasek berak esteka hau proposatzen du, itzuli duen testua egilearen ahotsean entzuteko.\nPoesiaz gain, kutsu autobiografikoa duten testuei astindua eman zien Steinek, memoriaren generoa beste koordenatu batzuetara eramanez. Urte luzez bere bikote, konplize eta bidelagun izan zen Alice B. Toklasen bizitza oinarri idatzi zuen, hain zuzen ere, 1933ko Alice B. Toklasen autobiografía izeneko lana. Liburu honetan, bere buruaz hitz egiten du, batez ere, eta ordura arte izan ez zuen ospea eman zion. 1937an bide horretan sakondu zuen Everybody's Autobiography liburuarekin.\nBere obra zabalaren berri topatuko duzue HEMEN.


Gaueko Haurren Enuresia - PSICOLAGUN\nGaueko Haurren Enuresia\nHome / Gaueko Haurren Enuresia\n22 de December de 2017 27 de October de 2021 Leave a comment\nEnuresia gauean ohea bustitzean datza, txisaren galera inkontzientea da, non adin horretan txisaren kontrola egonkortuta egon beharko litzatekeen.\nArazo bezala ikusten da, umeak bost urte baino gehiago baditu.\nZergatik bustitzen du umeak ohea gauean?\nGauean zehar, gure gorputzak mekanismo berriak jartzen ditu martxan, egunean zehar bestelako mekanismoak dira, horrela gauean zehar txisa mantendu ahal izateko.\nGauean zehar, egunean baina txis gutxiago ekoizten dugu.\nGure maskuriaren kapazitatea handiagotu egiten da.\nGauean zehar gure maskuria beteta denbora batez mantentzen dugunean, orduan da, itxartu eta komunera joaten garean.\nUmeak bost sei urte baditu eta oraindik gauetan ohea bustitzen baldin badu, baliteke arazo baten aurrean egotea, enuresia.\nEnuresia gutxi gora behera %10 eta %20 bitartean dago, bost urte baina gehiago dituzten umeengan, eta mutikoengan neskengan baino ohikoagoa da.\nEnuresi hiru mota bereiz daitezke:\nGaueko enuresi monosintomatikoa: bost urtetik gorako umeengan emoten da eta gauez bakarrik dituzte txis galerak.\nBigarren mailako enuresia: bost urtetik gorako umeengan ematen da, kasu honetan umeak sei hilabetez baino gehiago ohea busti gabe egon ondoren, berriz hasten da gauez ohea bustitzen.\nEnuresi konplikatua edo sindrome enuretikoa: bost urtetik gorako umeengan ematen da, baina kasu honetan umeak gauez ohea bustitzen du, baina egunean zehar ere txis galerak dauzka, beti darama barruko erropa busti edo umel.\nEnuresi infantilak, arazo emozionak dakartza, baina umearengan eta baita honen gurasoengan.\nEgiaztatuta dago enuresia daukaten umeek, arazo emozionak dituztela, baina esan beharra dago, arazo hauek enuresiaren kontzekuentzia bat direla eta inola ere ez enuresiaren kausa.\nEnuresiaren eragin psikologiko eta soziala:\nADINA UMEARENTZAKO GURASOENTZAKO\n5 URTE Portaera aldaketa\n10 URTE Kulpa sentimendua\n15 URTE Erlazioetan sailtasunak\nMedikuarekin kontsulta, plan terapeutiko egoki baterako lehen pausoa da, psikologo baten laguntza basikoa izanez arazo emozionak lantzeko eta zure familiri lasaitasuna eta arazoaren soluzioa emango dizuna.\nEnuresia gainditzeko ezinbestekoa da talde lana, umea, familia eta terapeuta. Umeari laguntza eskaintzea eta bide zail horretan laguntzea espezialista baten eskutik ezinbestekoa da arazoa konpondu ahal izateko.\nInterbentzioa hasteko adina aldakorra da, baina gomendagarria da umeak bost urte baldin baditu eta oraindik ohea bustitzen jarraitzen baldin badu. Normalean, umeak berak eskatzen du laguntza, modu desberdinetan egiten du, baina normalean guzti hau ikasturtearekin bat eta aurkezpen sozialarekin bat dator.\nGomendagarria da umearekin ohitura batzuk ezartzea:\nTxisa egiteko ordutegia: umeak egunean zehar gutxi gora behera sei aldiz egin beharko du txisa.\nUmeak goizean zehar likido gehiago edan beharko du eta gutxiago arratsaldean.\nAfari astunak, gatzdunak eta likido askokoa ekidin behar ditugu.\nEz da gomendagarria umea gauean 10 ordu baino gehiago komunera joan gabe egotea.\nUmeak egutegi bat bete beharko du, bertan, gau sikuak eta bustitako gauak apuntatuko ditu, horrela berak ikus dezake izan duen hobekuntza.\nTxupetea erabiltzearen Onurak eta desabantaikak\nCategories Select Category Sin categoría (9)\nNerabe bati gutuna\nPsicolagun Gazte-txartelaren laguntzaila\nEguberri eta urte berri on / Mensaje felicitación de navidad


Musika-dokumentalak - - Alea.eus\nIgor Muñoz Oñederra 2020-03-21 16:00\nWin Wendersek zuzendu zuen 'Buena Vista Social Club'. / Buena Vista Social Club\n"Euskal Herrian baditugu hainbat; nik 'Nomadak Tx' azpimarratuko nuke."\nUrrutiko kontuak zirela zirudien Txinako irudiak ikusten genituenean. Baina, behin Italiara helduta sinesgarritasun handiagoa eman genion birus berriari. Hala, gondolari baten O sole mio batek irauten duena baino lasterrago heldu zaigu gainera. Osasun arloan sortutako arazoak dira larrienak, baina badira ere kaltetuak suertatu diren beste hainbat arlo; kulturarena kasu. Izan ere, gurean zein beste herrialdeetan programaturik zeuden ekitaldiak geroratu behar izango dira.\nKonfinatzeko aginduari aurre egite aldera, artistek irudimenari eragin diote, eta badira indarra hartu duten hainbat ekimen berritzaile, gehienak ere sare sozialen streaming bidezko musika zabaltzearekin zerikusia dutenak. Etxeko pantailen aurrean nahiko genukeena baino denbora gehiago pasatuko dugula ikusita, gaur musikaz hitz egiten duten bost dokumentalen gomendioarekin natorkizue:\n1990eko erdialdean, Nick Gold ekoizlea Ry Cooder musikari kaliforniarrarekin harremanetan jarri zen Kuban disko berezia grabatzeko. Son kubatarra Ali Farka Toure edo Toumani Diabate bezalako musikari entzutetsuen doinuekin uztartuko lukeen diskoa. Malitarren pasaporteekin arazoa egon zen eta ukatu egin zitzaien La Habanara bidaiatzea. Ondorioz, 1997an Buena Vista Social Club diskoa Kubako musikari beteranoekin soilik grabatu zen, tartean Omara Portuondo eta Compay Segundorekin. 1999an izan zen Wim Wendersek izen bereko dokumentala zuzendu zuenean; diskoaren grabazioa, musikari zaharren egunerokotasuna eta munduan zehar egindako bira erakusten ziren.\nPatti Smithek ekainaren 20an bisitatuko gaituela kontuan hartuta, bere bizitza gorabeheratsuaz gehiago ezagutu nahi badugu, Patti Smith: dream of Life (2008) dokumentala ikusi beharko dugu nahitaez. Steven Sebring zuzendaria izan zen artistari lagundu ziona bere bizitza eta musika ibilbide gorabeheratsua dokumentatzen, 12 urtetan zehar. Emaitza rockari buruzko erritmo lasaiko ikus-etzunezkoa da, gehienbat zuri-beltzean filmatuta.\nSearching for Sugar Man (2012) Malik Bendjelloulek zuzendutako dokumentala da. Sixto Rodriguez abeslari arrakastatsu bezain misteriotsua izanik, Hegoafrikako bi jarraitzaile sutsu bere benetako nortasuna aurkitzen saiatuko dira. Argumentu horri helduta, 2012an hogei bat zinema sari lortu zituen; horien artean, dokumental film luze onenaren Oscar saria...\nEuskaldunen belaunaldi oso batean eragin handiena izan duen punk-rock taldeetako bat The Clash izan zen. Euren jarrera eta progresio musikala, Joe Strummer: The Future is Unwritten (2007) taldeko liderraren inguruan eginiko dokumentalean ezagutu dezakezue. Julien Templek zuzendu zuen, besteak beste, Mick Jagger, Flea edo Jim Jarmuschi eginiko elkarrizketak dituen artelana.\nEuskal Herrian baditugu hainbat dokumental musikari lotuta; nik Nomadak Tx (2006) azpimarratuko nuke. Txalaparta irauli duen Oreka Tx taldeak filmatutako lana da, antzinako euskal musika tresna India, Mongolia edo Laponia bezalako herrialde urrunetara eraman duena, bertako musika tresnekin fusionatuta soinu berriak sortzeko asmoz.


Zer ospatu, hori izan - Talaios Koop.\n2021-01-01 Orokorra, TalaiosTalaios\n2017an plazaratu genuen aurrenekoz gure egutegi propioa, Talaios kooperatibako langileon irizpideen arabera proposatu eta onartua:\nAurten ere egutegia egiterako garaian argi genuen jai batzuk ordezkatu nahi genituela, baina, aldi berean, ezin genuela egin bizi garen jendartetik guztiz deskonektaturik dagoen egutegi bat. Egutegiak gure jardun kolektiboari zentzua emateko balio behar du, baina langileon egunerokoa eta ingurukoena kontuan izan behar du bizitza bizigarriak eraikitzeko asmoz.\nGure komunitateak ospatzen dituen jai egun asko elkarrekin ospatu nahiko genituzke, horregatik, “ohiko jaiak” ere agertzen direla ikusiko duzue. Jai egun batzuk kendu ditugu, ez dugulako ospatzeko arrazoiarekin bat egiten, beste batzuei esanahia aldatu diegu, eta gure kooperatibarekin bat egiten dutenak, mantendu. Hala ere, erreferentzia edo mito propioak ere sartu ditugu.\nHorrez gain, beste bi kategoria duten egunak ospatzen ditugu:\nGurea enpresa komunitario bat izaki, pertsona bakoitzaren urtebetetzea ere markatu nahi genuen, kideek duten garrantzia nabarmendu, eta egun horretan berarekin gaudela ospatzeko egunak izango dira.\nBeste alde batetik, Stakhanov egunak edo lanez ospatzeko egunak ere mantendu ditugu. Egun horiek lan egiteko egunak izango diren arren, egunaren amaieran ahal den heinean elkartzeko baliatu nahi ditugu. Zehazki bi dira lanegunetan aurten, Meta eguna eta OlatuKoop Ekonomia Sozial Eraldatzailea Sustatzeko Sarea jaio zen eguna, eta beste bi jai egunetan tokatzen direnak aurten, Talaios sorrera eguna, eta nazioartean mugimendu kooperatiboak ezarritako eguna.\nEsan genuen bezala, bakoitzak beren interesen arabera, errepara diezaiola nahi dionari, baina, batez ere, pentsatu zein liratekeen ospatu nahiko zenituzketen jaiak, eta horren arabera antolatu. Jai egunak erabakitzea ere burujabetza kontua delako, gure lantoki, herri eta jendartean.\nBuruan eta praktikan egutegi propioa sortzeak berak, helburu burujabera gerturatzen baikaitu. Eguneroko inertziaren aurrean, ospatzen duguna zergatik ospatzen dugun pentsatzera eramaten gaitu eta gogoratu: zer ospatu, hori izan.\nTags: egutegia, jaiegunak\nPrevious post Elkarlanean garatuko dugu Mycroft.eus euskarazko bozgorailu adimenduna Next post WORLDLEH: Geografia eta Wordle uztartzen dituen jokoa euskaratu dugu


Herriari entzutea, hain sinplea baina hain zaila | herria | GAUR8 - mila leiho zabalik\nHerriari entzutea, hain sinplea baina hain zaila\nArnaldo Otegik zentzu osoz proposatu duen herri agenda osatzeko orduan arrisku bat agertzen da: ohiko euskal eragileen agendara murriztea. Ez dira gauza bera, herria ez baita horien mugetan sartzen\nKartzelatik atera ostean Arnaldo Otegik plazaratu dituen mezu guztietatik bat bakarra aukeratu beharko balitz, lerroburua idatzi alegia, honako hau izan liteke: «Fase honetan, hitz egitea baino, herriari entzutea tokatzen zaigu». Dena barnebiltzen du Belodromoan ahoskatutako esaldiak: autokritikatik badu, jakina, baina etorkizuneko bidea ere marrazten du eta garaipenak behar-beharrezko duen herri sostengua jartzen du ortzimugatzat. Herriari entzuteak gauza sinple-sinplea dirudi, baina zinez zaila, oso zaila, zaie alderdi edota erakundeei. Kontzeptualki, beraiengandik espero zena toki guztietan eta une oro hitz egitea dela barneratu dutelako, eta entzuteak juxtu kontrakoa eskatzen du: isiltasuna, umiltasuna, enpatia... Eta teknikoki ere, gauza korapilotsua delako. Izan ere, nola, nondik, non, noiz adierazten da herria deitzen dugun hori?\nHonelako trantzetan, talde politiko, sindikatu eta gizarte eragileekin bilera erronda luzea abiatzeko joera izan ohi du ezker abertzaleak. Baina herria deitzen dugun hori, horietan dago? Eragile horiek ordezkatzen al dute? Gero eta zalantzazkoagoa da erantzuna. Adibide ugari eman litezke. Esaterako, sindikatuen hemengo eta egungo aldarrikapen nagusietako bat jai egunetan dendarik ez irekitzearena da, baina hori al da benetan herriaren eskaera? Agian ez: batetik, bistan da langabetuek edota langile autonomo ugarik lan aukera ikusten dutela irekiera horretan, eta, bestetik, jai egunetan erosketak egin behar/ahal/nahi dutenak ere badira herritarrak.\nBeste adibide bat. Gizonezkoen eta emakumezkoen arteko bizi baldintzen berdintasuna lortzeko, hemengo eta gaurko arazorik zabalduena kontziliazioarena delakoan nago (etxeko egitekoen banaketa, seme-alaben eta aitona-amonen zaintza, lan ordutegien zoramena, eta abar), baina euskal eragile feministen agendan bestelako aldarrikapen, lehentasun eta kezkak nabarmentzen dira horren gainetik, askotan herritar horien egunerokoari batere eragiten ez diotenak.\nHirugarrena eta azkena. Telebista bidez gure etxe guztietan sartzen den errefuxiatuen egoera lazgarria gure herriaren kezka ere badela sumatzen da, honelako lagundu-nahi-eta-ezina badabil kalean; eta guztientzako giza eskubideak aldarrikatzen dituen indar politikoa izanik, EH Bilduren eginbehar eta ikur ere izan beharko litzateke. Baina auziak ondoan dituen eragile internazionalisten agendan indar handirik ez duen neurrian, baliteke Siriako errefuxiatuena euskal herritarren arazoa ez dela ondorioztatzea.\nAzken urteotan harreman bitxia izan dute Sortuk edota EH Bilduk edota kudeatu dituzten erakundeek hainbat eragilerekin. Presio estrategia baliatu dute eragileok zenbaitetan, lobby gisa jokatuz eta helburu komunak lortu nahi badira tenkatze hori ezinbestekoa dela argudiatuz. Bidezko hautua da, noski. Baina beste norabidean ez da jarrera bera azaldu, ez da ustezko guztion onerako talka hori erabili; aldiz, gaizki ulertutako leialtasunaren izenean, askotan men egin dute egitura politikoek. Eta ondorioz, herriaren agenda aberats eta aberasgarria baino, askoz partikular eta murriztaileagoa den eragileen agenda bere egin dute. Desoreka hori konpontzeko, funtsezkoa da ulertzea hainbat eragile, herriaren ahotsa baino, eragilea bera osatzen duten pertsonen ahotsa direla gehienbat. Eta entzun behar zaie, noski, baina horrekin jada herriari entzuten ari zaiola pentsatzera iritsi gabe.\nHonek guztiak ez du konpontzen hasierako galdera: herriari entzutea bai, baina nola? Ez dirudi errezeta magikorik dagoenik, baina hainbat baliabide berri bai. Jende gehiagori eta ezberdinari aurrez aurre entzun beharko litzaioke, nola ez. Belarriak eta begiak zabalago ireki. Demoskopia ere aukera bat da. Teknologia berriek komunikazioa asko errazten dute, era positiboan erabiltzen direnean. Zaila da nola egin zehaztea eta zailagoa oraindik benetan gauzatzea, baina Otegik arrazoi osoa du: egin egin behar da, eta ongi egin, bidezidorrik gabe. •


"Krisi honetan ere, betikoek galduko dugu" : Oarsoaldeko Hitza\n"Krisi honetan ere, betikoek galduko dugu"\nAdministrazioak eredu agroindustraialren alde egin duela argi utzi du Zituene Pasta Obradore Kooperatiboko Ainara Retegiren ustez, txikien eta bestelako eredu bat eskaintzen dutenen kaltetan.\nGogor kolpatzen ari dira osasun krisia sektore gehienak. Larrialdi egoera honetan, krisi guztietan bezala, arrazoiak arrazoi, argi du Zituene Pasta Obradore Kooperatiboko Naiara Retegik “betikoek” galduko dutela, “eta betiko gutxi batzuk irabazi”. Elikaduraren sektorean ari da lanean, Iker Eizagirrerekin batera, pasta artisaua eta horrekin lotutakoak ekoizten Erdiko kalean duten lantegian. Retegiren ustez, administrazioa argi uzten ari da zein ereduren alde egiten duen, “hain suntsitzailea den eredu agroindustriala goraipatu eta hornikuntza bermatzeko gaitasuna duten bakartzat jotzen dituzte azalera handiko saltokiak”.\nBezero jaitsiera sumatu badute ere, aurrera egiten ari direla dio. Joan den astean, idatzia zabaldu zuten sare sozialetan. Txikiak, beste ekonomia eredua sustatzen dutenak direla kaltetuak krisietan salatu zuten bertan. Lan orduak murriztu dituzte berean, goizez ari dira, 10:00etatik 14:30era astelehenetik larunbatera, baina ez diote ekoizteari utziko.\nGainera, azpiegitura osoa gainontzeko proiektu agroekologiko txikien eskura jarri du Zituenek, “haien jarduera bermatu eta laguntzeko asmoz. Argi dago, saretzeak indartuko gaituela”. Idatzia, “amorrutik” egina dagoela aitortu du Retegik, “alarma hasi zenean supermerkatuak gainezka erakutsi zizkiguten komunikabideetan, ilara izugarriak. Beraiek ziurtatuta zutela, eta herritarrei ere bermatuko zigutela hornikuntza esan zigutenean, amorru apur bat sentitu nuen. Elikagaiez ari naiz, krisiak berak sistema agerian utziko duela nabarmena delako, neoliberalismoa. Mezua zen, ‘handiak dira salbatuko gaituztenak’. Azkenean, ez gara kontziente, herritarrak elikatzen dituena nekazaritza txikia dela. Gure kasuan agian ez da horrela, bai ordea, munduan”.\nHarago jo du Retegik, eta hausnarketa bat proposatu, “oraintxe bertan, merkantziei mugak itxiko balizkiete, zer gertatuko litzateke? Hemen goseak hilko ginateke, elikaduraren %10era ere ez gara heltzen bertan ekoizten dugunarekin. Une hori iritsiko balitz ikusiko genuke nork duen gaitasuna elikatzeko”. Retegiren ustez, jendea herriko merkataritzara itzultzen ari da, “uste dut kontziente egiten ari dela jendea zein bizitza daukan herriko merkataritzak. Orain bizi dugun egoera honetan, bizitza soziala erosketa unean egiten ari gara. Etortzen direnean, saltzailearekin hitz egitea dute, eguneko albisteen gainean aritzen gara erosten duten bitartean, garai batean egiten zen bezala; hori ez dago supermerkatu handi batean”.\nZituenek, pasta fresko eta lehorra, betiko lasagna eta kaneloiak, eta kontserba batzuk ere eskaintzen ditu: tomatea eta pistoa kasu.\nBeste proiektu agroekologikoei azpiegitura eskaini die Zituenek. Horren atzean, baserritar azokak ixteko hasierako erabakia zegoen, “absurdoa iruditu zitzaigun neurri hori. Supermerkatuak gainezka jendez, eta azoka txikiak ixteko agindu; nahikoa zigortuta badaude aurretik. Orain atzera egiten ari dira halako erabaki batzuetan”.\nUne honetan Oreretako Kontsumo taldearen saskiak Zituenen bertan banatzen ari dira Eizagirre eta Retegi, “kalean egin beharrean banaketa, hemen egiten dugu; atzo goiz guztian zehar egin genuen banaketa taldekideen artean. Horretaz gain, Zituenen zentralizatu ditugu proiektu agroekologiko batzuen arrautza eta ogiak”.\nOsasun krisiak zein eragina izango duen kontsumo ereduaren gainean ez dakiela dio, “tartea badugu orain hausnarketa egiteko, eta itxaropena badut baina ez gehiegi. Sistemaren krisia nabarmen gelditzen ari da, osasungintza publikoa hor dago”. Krisi egoeran sortu diren sareak, gerora ere mantentzea nahiko lukeela esan du, “Baserriko plaza proiektua sortu dute, baserritarrak batzeko gunea; baserritarrek herritarrekin konektatzeko azpiegiturak behar ziren eta hori aukera bat da; gerora horiek mantenduko diren esperantza izan nahi dut. Elikadura burujabetza eta tokiko horniketa dira bidea”.


Arrigorriagako Udala - Arrigorriagako Gizarte Zerbitzuen memoria\nArrigorriagako Gizarte Zerbitzuen memoria\nArrigorriagako Udaleko Gizarte Zerbitzuek 2017ko memoria argitaratu dute. Bertan jaso denaren arabera, urte horretan 1.042 eskaera erregistratu ziren; gehienak adinekoen (406) eta haur, gazte eta familien (386) kolektiboentzako prestazioei, zerbitzuei eta baliabideei buruzkoak. 1.154 pertsona edo familia-unitatek erabili dute zerbitzua. Horiekin 5.573 jarduera egin dira, besteak beste: informazioa ematea, orientatzea, jarraipena egitea, laguntzea, etxera bisita egitea, diagnostikatzea, dokumentuak jaso eta egitea…\nGuztira 2.104 onuradunek 2.321 laguntza jaso dituzte. Laguntza garrantzitsuenen artean Gizarte Larrialdietarako Laguntza (GLL) eta banakako laguntzak nabarmendu behar dira; onuradun gehiagok jaso dituzte, eta 260.000 euroko kopurua erabili da, 2016an baino 55.000 euro gehiago.\nEtxeko Laguntza Zerbitzuari dagokionez, 2017an 12 alta erregistratu ziren; 13.431 ordu behar izan ziren batez beste 62 erabiltzaileri laguntza emateko. Diru-laguntzei dagokienez, dozenaka kolektibok jaso dituzte diru-laguntzak, guztira 11.502 eurorenak. Laguntzarik aipagarrienak, 2.400 eurokoak, bi elkarte hauek jaso dituzte: Zubietxe elkarteak, bere Hazkuntza eguneko zentroa proiektuagatik, eta Askabidek, bazterkeria-egoeran dauden emakumeentzako gizarte-larrialdietarako etxebizitzaren proiektuagatik.\nGizarte Zerbitzuen memoriak prebentzio- eta hezkuntza-programaren kudeaketa eta garapena nabarmendu du, Arrigorriagako familien eta erkidegoaren bitartekari gisa. Halaber, memorian honako hauek ere barne hartu dira: droga-mendekotasunari buruzko informazio-, harrera- eta orientazio-zerbitzua; familia-esparruan prebentziorako programa; drogak erabiltzen eta gehiegi hartzen direla ikusita, erkidegoa sentsibilizatzeko eta dinamizatzeko programa, eta hezkuntza sistema arautuan droga-mendekotasuna prebenitzeko programa.\nZehazki, Bitartekotza Zerbitzuak 44 kasu artatu zituen joan den ekitaldian; Aholkularitza Juridikoko Zerbitzuak 92 pertsona hartu zituen: 66 emakume eta 26 gizon; eta 17 pertsonak erabili zuten guraso bakarreko familien titularrak diren emakumeentzako “Umezain-Zaintzaile” zerbitzua. Bestalde, 2017. urtean, Arrigorriagako Gizarte Zerbitzuek jarduera ugari egin dituzte, besteak beste: Zainduz Programa, Gurutze Gorriaren programa, Elikagaien Bankuarena (78 familia unitaterentzat) eta ke detektagailuen programa; azken horrek 35 alta berri izan ditu eta 300 onuradun baino gehiago dauzka.


Juri Zitsar - Wikipedia, entziklopedia askea.\n(«Yuri Zitsar» orritik birbideratua)\nJuri Vladimirovitx Zitsar (errusieraz: Ю́рий Влади́мирович Зы́царь; Kuibixev, Errusia, 1928ko apirilaren 14a - Errusia, 2009ko ekainaren 23a) errusiar hizkuntzalaria eta euskalaria zen. 1992ko otsailaren 1etik, ohorezko euskaltzaina zen.\nSamara, 1928ko apirilaren  14a\nSan Petersburgo, 2009ko ekainaren  23a (81 urte)\nhizkuntzalaria eta euskal hizkuntzalaritza\nJurik frantsesa, alemana eta ingelesa ikasi zituen. Ondoren, Sobietar Batasuneko gobernuak Vietnamen errusiera irakasteko enkargua bidali zion. Han, Vietnamgo Akademiak ohorezko kide egin zuen.\nHainbat urtez, bere jaioterriko Institutuaren zuzendaria izan zen. Lehendabizi Siberiako leinuek erabiltzen zituzten zenbaki-sistemak aztertzen aritu zen baina euskararen berri izan zuenean, hau ikasteari ekin zion. 1955ean euskarari buruzko tesia plazaratu zuen 1955ean Leningradon.\nEuskararekiko zuen interesa zela-eta, Tbilisira bidali zuten euskara ikasteko eta berpizteko. Georgiako Errepublika Sozialista Sobietarreko Hizkuntza Akademiak euskara-saila baitzuen. Garai horretan, Gabriel Aresti euskal idazlearen Nire aitaren etxea errusierara itzuli zuen eta bere ikasleek kaukasiar hizkuntza batzuetara itzuli zituzten. Tamara Makharoblidzek georgierara itzuli zuen.\nTbilisin Xabier Kintana euskaltzain osoarekin harremanetan jarri zen eta hango unibertsitatean euskarari buruzko klaseak eman zituen.\nKoldo Mitxelenarekin harreman luzea izan zuen gutun bidez. Koldo Mitxelenak Euskera eta Fontes Linguae Vasconum aldizkarietan artikuluak argitaratzen zizkion.\n1982an Euskaltzaindiak antolatutako Biltzarrera gonbidatu zuen Shota Dzidzigurirekin batera. Zitsar Sobietar Batasuneko ordezkaria izan zen.\n1990ean, Georgian gerra piztu zen eta San Petersburgora alde egin behar izan zuen. San Petersburgon Tekhnitxiski Universitet unibertsitateko irakaslea izan zen erretiroa hartu zuen arte, 1995era arte hain zuzen. Bertan euskara irakasten eta doktoregoak eta tesiak zuzentzen ibili zen batez ere.\nUkrainako Akademiaren ohorezko kide ere bazen.\n2009ko ekainaren 23an hil zen gaixotasun luze baten ondorioz.\nAzken aldaketa 24 otsaila 2019(e)an, 19:06(e)tan


Guiartu: ezagutu Gasteizen egiteko planik onenak\nVitoria-Gasteiz bidaiatzea pentsatzen Pasatzen ari zarenean edo hainbat egunetako bidaia antolatzen ari zarenean, Gasteizek asko du erakusteko. Guiartu-n hiria erakusten dizugu eta Vitoria-Gasteiz zer egin behar dugun esaten dizugu, historiaz, kulturaz eta arteaz beteriko hiria.\nParkeak, bide berdeak, lakuak edo basoak. Gure bizikleta ibilbideekin Gasteiz naturalena bisitatuko duzu.\nAntzinako harresiak, katedral ikaragarria edo museo harrigarriak itxaroten zaituzte gure ibilaldi oinez egiteko.\nEsan zer behar duzun eta zure proposamenera ondoen egokitzen den ibilbidea diseinatzeko aholkua emango dizugu.\nLaguntza turistikoa ematen diegu Bidaia Agentziei, Elkarteei, eskola-taldeei. Press Trip antolatzen dugu.\nZergatik egin bira GUIARTUrekin?\nGuiartun bihotzez hazi gara Gasteizko kaleetan. Gasteiztarra izateak gure ingurua maitasunez eta ilusioz erakusten lagunduko digu. Bisita dibertigarri, dibertigarri eta dibertigarriak eraikitzen ditugu zure historian, gure kulturan eta gure ohituretan murgiltzeko.\nHiria zure moduan bizitzea nahi dugu. Bazatoz?\nHar ezazu inoiz ahaztuko ez duzun esperientzia\nEzagutu eta dastatu bertako gastronomia\nAurkitu berezitasuna gure ibilbideetan\nGure taldeak turismo arduratsuaren aldeko apustua egin du\nBizikleten, haurren kotxearen eta haurtxoen eramailearen alokairua Gasteizen\nGuiarturekin txirrindularitza eta hiriko bizikleta onak alokatu ditzakezu Gasteizen, ezin hobeak barnealdeko herriak ezagutzeko, gerriko berdea, euskal nafarrak edo hiriaz gozatzeko. Bizikleta erosoak dira, 700 mm-ko gurpila eta tubus atzeko kremailera. Gainera, gurpilak optimizatu ditugu zulatzeko erresistentzia handiko Schwalbe pneumatikoekin.\nInformazio gehiago nahi baduzu, ez izan zalantzarik gurekin harremanetan jartzeko.\nEspreski bisita bat egin genuen Gasteizera eta egun berean bisita gidatua kontratatzea erabaki genuen\nArturo. Oso polita, ondo dokumentatua eta ukitu dibertigarriekin.\nOviedo (Asturias), 2019ko azaroa\nArturo gidariari esker Gasteizko historia eta txokoak ezagutu genituen. Bira atsegina izan zen,\npolita eta interesgarria. Gomendatzen dizut\nIván, La Línea de la Concepción (Cádiz), 2019ko iraila\nArturorekin bi bisitaz gozatzeko aukera izan dut (alde zaharra eta bizikletan gerriko berdea) eta esan dezaket Gasteiz bat erakutsi didala, hamarkadetan arrazoi profesionalengatik bisitatu arren, ez nuela ezagutzen. Benetako gozamena eta pertsona onena. Esperientzia etengabeko berritasun bihurtzen du. Ezin hobea!\nGaldubarik (Getxo), 2019ko uztaila\nPat, Caloundra (Australia), 2019ko uztaila\nArturorekin igarotako denbora nahiko esperientzia da. 12 laguneko taldea, Arturo Martinez kontratatu dugu Gasteizko Almendrara bisita gidatua egiteko eta nahiko esperientzia izan da. Hitzarmena 1,30 ordukoa zen eta 2,15 izan gara eta hala ere gutxi iruditu zaigu. Historialari aparta da eta egiten duen ibilbidea oso interesgarria da. Gasteizerako gidari gisa gomendatzen diogu, baina gerriko berdera txango zoragarriak egiten dituela ere ikusi dugu. GASTEIZERA JOANGO HURRENGO ALDEAN KONTRATATUKO DITUGU.\nBilbo (España), 2019ko ekaina


KIROL AZPIEGITURAN HOBEKUNTZA PLANAK INBERTSIO BERRIEKIN AURRERA EGINGO DU - ORDIZIAKO UDALA\nBerez, kirol arlorako aurreikusitako inbertsio plana abenduan Administrazio Kontseiluan aurkeztu zen eta asteazken honetan egin den kontseiluan berriki landu da. ‘Aurten eta datorren urtean egin nahi diren hobekuntzak aurreikusten ditu planak. Futbol eta errugbiko federazioen homologazio eskakizunak bete behar dira eta horretarako Altamirako belarraren aldaketa lehenetsiko dugu 2019an. Obra udan egin behar da, ligen atsedenaldia aprobetxatuz, iaz anexoan puntualki egin zen moduan’.\nAire libreko kirol zelaien guneetan inbertitzeko planifikazioa 2018an jarri zen martxan, anexoa berrituz, aurten jarraipena izango du Altamirako zelaia aldatuta eta lan gehiago egin nahi dira. Hala, atletismoko pista, takilak eta bi zelaietako argiak berritu nahi dira. Inbertsio hauek seguruena 2020an egin ahalko dira.\nMajorin ere berrikuntzak\nBeste alde batetik, aurrera doaz iaz Majori handitu eta berritzeko hasitako obrak, tamaina honetako lan batean izaten diren ohiko eragozpen eta guzti. Erantsi beharrekoak, 2018ko aurrekontuen baitan, sauna berritzeko berehala egin behar den lana eta igerileku estaliak ere berritzeko exekuzio proiektuaren erredakziorako esleipen deialdia aipatu behar dira. Laster egingo da. Pleguak abenduko Administrazio Kontseiluan aurkeztu ziren eta asteazken honetako saioan onartu dira. Hauez gain, lehen faseko obrek aurrera egin ahala, gimnasio berria hornitzeko beharren aurreikuspena egingo da.\nUdalaren helburua da kirola behar den bezala praktikatzeko behar diren azpiegiturak eskaintzea. ‘Gure udalerria eredugarria eta oso aktiboa da arlo honetan eta gure betebeharra da kluben eta Ordizian egiten diren kirol aukera ugarien beharrak asetzen ahalegintzea’, onartu du alkateak.


Positiborik ez dute detektatu Zumaian eta kasu metatuen tasak beherantz jarraitzen du - Zumaia - Baleike.eus\nPositiborik ez dute detektatu Zumaian eta kasu metatuen tasak beherantz jarraitzen du\nAnartz Izagirre 2020-11-24 13:44\nJoan zen astelehenean baino zazpi kasu gutxiago zenbatu zituzten atzo Urola Kostan. Zumaian ez zen kasurik izan. Azkoitian gora egin dute kasuek, eta 11 kasu zenbatu zituzten atzo; gainontzeko herrietan, berriz, egonkortu egin da egoera. Hego Euskal Herrian behera egin du positibotasun tasak.\nEusko Jaurlaritzaren Osasun Sailak eman berri du atzo, astelehena, PCR eta antigeno probetan positibo eman zutenen kopurua, eta eskualdeko egoerak oro har hobera egiten jarraitzen du. Joan zen astelehenean, 29 kasu zenbatu zituzten eskualdean, eta atzo 22 izan ziren. Egoerarik okerrena Azkoitian dute; izan ere, 11 pertsonak eman zuten positibo probetan, herenegun baino bost gehiagok. Gainera, hilaren 18tik ez zen halako datu txarrik erregistratzen herri horretan —21 zenbatu zituzten orduan—, eta 100.000 biztanleko hamalau egunetako intzidentzia tasa 884,14 da bertan gaur-gaurkoz.\nBestalde, Zarautzen bost kasu zenbatu zituzten atzo, herenegun baino kasu bat gehiago, eta semaforo laranjan jarraitzen du, 429,17ko intzidentzia tasa baitu. Orion, aldiz, bi kasu zenbatu zituzten atzo, eta joan zen asteleheneko datuekin alderatuta beherakada izan bada ere —zazpi zenbatu zituzten orduan—, eskualdeko intzidentzia tasarik altuena Oriok du oraindik, 1.072,43koa, hain zuzen. Azpeitian ere bi kasu zenbatu zituzten atzo, joan zen asteartean baino bederatzi gutxiago, eta egunez egun positiboen kopuruak zein intzidentzia tasak jaisten jarraitzen dute. Gaur-gaurkoz, 763,87 da Azpeitiko intzidentzia tasa.


kaskagorri konpartsa: Ekin gazte bideari! Elkarrekin ez da beldurrik!\nAzcunaren udalak postaletarako Bilbo nahi du, eskaparate hutsa: etxetik lanera, lanetik erosketetara eta erosketatik berriro etxera doazen hiritarrak, hori da munduko alkaterik onenaren Bilbo. Munduko alkateentzat eredu den hiria, Espainiako Erregea, Guardia Zibila eta Armada kaleetatik gustura mugituko diren hiria. Iberdrola, BBVA eta Guggenheimeko enpresariek hiriko txokoak parez pare irekita izango dituztena. Gaztelaniera, ingelesa, frantsesa eta bestelako hizkuntzek Euskararen gainetik lehentasuna izango duen hiria.\nBaina postalek ez dute egunerokoan inguratzen gaituen Bilboren gabezirik islatzen: merkatu horretan lehiatzeko gai ez diren auzoetako denda txikien itxiera, langabezia tasa ikaragarri altua, Euskarazko bizitzeko traba etengabeak, gune ilunak, gazteontzako aisialdirako eskaintza kontrolatu eta mugatua, kalean egon eta hauek aske erabiltzeko debekuak, eraikin hutsak, etxebizitzak pribilegio bihurtzen dituen politika espekulatzailea… Hori dena ez da postaletan agertzen. Turistek ere ez dute ikusten hemen igarotzen dituzten egunetan, errealitatea izkutatzen diete. Baina guk bai. Guk ikusten dugu. Lanbide aurrean ilada amaigabeetan orduak igarotzen ditugu, kaleak hutsik dauden bitartean aisialdirako tabernak eta lokalak baino ez ditugu, kaleko saltzaile denak korrika batean jasotzen eta ihes egiten ikusten ditugu, gure bizitza lanera edo ikasketetara mugatu dadin nahi dute, gure gaztetxeak etengabean ixten dizkigute eta kale ilun eta bakartietatik ibiltzean beldurra sentiarazi nahi digute!\nHiri eredu hori ez da gazteon Bilbo. Horregatik, beste hiri eredu baten eraikuntzan lanean dihardugunok gara Kaskagorriko konpartserook. Harremantzeko, ahaldundu eta aske izateko, aisialdiaz beste modu batez gozatzeko espazioak sortuz, gaztetxeak okupatuz, kritikotasuna garatuko duen hezkuntza formal zein informal baten eraikuntzan, etxe hutsei bizia eman eta alternatibak bilatzen, gune ilunak argitzen eta koloreztatzen, erasoei aurre egiteko autodefentsaren inguruko jakintzak zabaltzen, beste kontsumo eredu batzuk aztertzen eta praktikan jartzen… Ehundaka gara beste Bilbo horren alde konprometitutako gazteok, bakoitza bere esparruan eta ezinbestean elkarlanean.\nAste Nagusian, adibidez, beste Bilbo bat islatzeko unea dugu. Gazteok ere leku garrantzitsu bat dugu momentu horretan, Kaskagorrin. Ez dugu Azcunaren Bilbo eredua nahi. Hamaika tresna sortzen ari gara hau eraldatzeko eta guztiek dute kabida Kaskagorrin. Aisialdi, jai eta bizi eredu alternatiboak ikasturteko borroka ezberdinekin uztartzeko eremu bat da. Aste Nagusian dozenaka eragile, ehunka gazte eta milaka herritar batzen gara bestelako Bilbo baten alde txosnen inguruan. Udalak desagertarazi nahi duen jai ereduaren aurrean altxatzen den herri harresi bat gara. Partaidetzan oinarritutako Aste Nagusia euskaldun eta parekide baten defentsan zutitzen den hiri bat gara. Erasoei aurre egiteko elkarrekin besoak altxa eta aurre egiteko prest dagoen mugimendua gara.\nEta horrela, Marijarekin batera, besoak altxatuz, urrats bat emango dugu aurrera, eta beste bat, eta beste bat… Bilbo geurea delako, bertan ikasi, lan eta bizi garen herritarrona eta ez banku, enpresa, espekulatzaile, inposatzaile edota erasotzaileena. Gurea da eta guk eraikiko dugu. Koloretsua da gure Bilbo, euskalduna, anitza, irekia, alaia, parte hartzailea, feminista, solidarioa eta askea. Denon artean egiten ari gara, batera. Elkarrekin ez dugulako beldurrik. Gaur arnesa, arropa erosoa eta panel zein andamioak soinean hartuta, bihar puntala eta brotxarekin eta etzi batek daki zerekin. ‘Dragoi Bola’ko lagunek dioten bezala, ekin gazte bideari, elkarrekin ez da beldurrik!\nPD: Zaindu dezagun maite dugun hori. Musu gaiztoa Joneri. Txupinera aurrera! Gora Marijaia!


Hazi geruza - Wikipedia, entziklopedia askea.\nHazi geruza, orri enbrionario edo orri blastodermiko bat, animalien enbriogenesian eratutako zelula talde bat da. Hazi geruzak, nabarmen, soilik ornodunetan daude. Hala ere, belakiak baino konplexuagoak diren animalia guztiek sortzen dituzte , ehun primarioen bi edo hiru geruza (batzuetan, hazi geruza primario deituak). Erradio simetria duten animaliek, cnidarioak kasu, bi dituzte, ektodermoa eta endodermoa. Simetria bilateraleko animaliek, bi horien arteko hirugarren geruza bat garatzen dute, mesodermo izenekoa. Hazi geruzek, ehun eta organoen sorrerari lekua utziko diote organogenesi prozesuan.\nDiblasto baten gastrulazioa: hazi geruzen eraketa, blastula batetik (1), gastrula bateraino (2).\nEktodermoa: Kanporen dagoen hazi geruza da. Nerbio-sistemaren, arnas sistemaren goikaldeko liseri hodiaren (estomodeoa), epidermisaren eta honen eranskinak diren ile eta azazkalen, eta, azkenik, ugatzak.\nEndodermoa: Barruren dagoen hazi geruza da. Blastozelearen inguruan hazten den barne zelula masatik abiatuta, zelula geruza bat kanporantz joaten hasten denean agertzen da. Hesteen, gibelaren, pankrearen, biriken eta barne organo gehienen jatorria da.\nMesodermoa: Aurreko bien artean dagoen hazi geruza da. Barneko zelula masatik abiatuta sortzen da. Hezurdura sistemaren, giharren eta zirkulazio eta ugaltze aparatuen jatorria da.\nHazi geruzen ikerketaren historiaAldatu\nHazi geruzen orokortasuna eta garrantzia, XIX. mendean onartu zen. Heinz Christian Pander izan zen horiek errekonozitzen lehena, oilasko enbrioietan, 1817an. Zortzi urte beranduago, 1825ean, Martin Heinrich Rathkek, orri enbrionario baliokideak identifikatu zituen krustazeoetan. Hiru urte beranduago, 1828an, Karl Earnst von Baerrek beste ornodun batzuen enbrioietan aurkitu zituen. 1849an, Julian Huxleyk, ornodunen barne eta kanpoko hazi geruzak, zelentereoen bi geruzen berdinak zirela erakutsi zuen. 1877an, Ray Lankesterrek, Ernst Haeckelen Gastraeari buruzko teorian oinarritua, metazoo guztien balizko amankomuneko arbaso bat, animalien erreinua, hiru talde handitan banatu zuen hazi geruza kopuruaren arabera: homoblastikoak (protozooak), diblastiko edo diploblastikoak (zelentereoak) eta triblastiko edo triploblastikoak (gainontzeko animaliak).


Saioa – Euskal Herriko 100 mendi ederrenak\nHome » Nafarroa » Saioa\nEibartik irteera: 7:30etan.\nParte-hartzaileak: Roberto, Pintado, Andoni, Julian, Garate, Iñaxio, Josetxo eta Agustin\nAutoak: Roberto eta Iñaxio.\nEibartik 7:30etan irtenda autopista hartu dugu Behobiara, han Iruñera doan errepidea Elizondo aldera abiatzeko, apur bat lehenago Irurita herria zeharkatu eta Artesiaga mendatea igo dugu, bertatik hasi gara oinez 9:10etan.\nEibartik irten eta Artesiagara iritsi arte zerua lainoz estalita izan dugu, arduratu ere egin gara, baina mendatera ailegatu garenean oskarbi zegoen, behe-lainoak gure oinetan gelditu dira. Ibiltzeko egun espeziala izango dugu.\nMendatearen eskuman dagoen (Mendebalde) pistatik hasi gara ibiltzen, gure eskuman lagatzen dugu Eurtegi mendia, dauden marra zuri-gorriei jarraitu diegu Sagardogi leporaino (9:45), hemen ezkerretara joko dugu, Saioa igo baino lehenago, Xuriain mendiara joan nahi dugulako, altuera poliki irabazten da belardizko bide samurretik, bazterretan elur orbana batzuk diraute oraindik, Xuriain (1.410 m) (10:45).\nSagardogiko lepora itzuli gara, zuzen, aldapa garbitik Saioa (1.418 m) (11:00) mendira igotzeko. Bidean badaude hito batzuk laino dagoenean laguntzeko, edo. Zerbait jan-edateko haize freskotik babesa bilatu behar izan dugu.\nNorabidea mantenduz ekiten diogu jaitsierari, magal pikoetatik behera, Saioa eta Eurtegi bitartean dagoen lepora, aurrean daukagun belardi aldapatsua igoko dugu Eurtegi (1.194 m) (11:50) tontorreraino.\nArtesiagako mendatera itzultzeko ekarri dugun norabidea mantenduz jaisten hasten gara, gero, behera goazela, poliki-poliki eskumara jo dugu, bide egokienak bilatuz autoetara iristeko (12:10).\nArropak aldatu eta Iruritara jo dugu bazkaltzera, Olari jatetxera, menua 11,5 €tan dago, plater aukera ez da luzea, baina janari guztia etxekoa da, mantela eta eskuzapiak telazkoak. Menutik kanpo eskatu dugu urteko ardoa. Aurreko baten barran hartutako txurrutei gonbidatu gintuzten, gaur, berriz, ez digute kobratu kafeak. Ardoak eta patxaranak (2€) gehituta 14,5 €tan gelditu da bazkaria.\nLizarriturri, bere kontura Legate (879 m) mendia egin eta gero, gurekin bazkaltzera etorri da.